Uručeni ugovori za zamjenu individualnih ložišta u Novom Pazaru - SNEWS\nBy SNews 21. Septembra 2021. 40\nGrađanima Novog Pazara koji su ispunili uslove propisane konkursom za sufinansiranje zamjene individualnih ložišta na čvrsto gorivo kotlovima na pelet, podijeljeni su ugovori, saopšteno je iz Gradske uprave.\nGrad Novi Pazar je u saradnji sa Ministarstvom za zaštitu životne sredine obezbjedio 50 odsto troškova zamjene ložišta od ukupnog iznosa 6.200.000 dinara, a maksimalan pojedinačni iznos po domaćinstvu je 85 hiljada dinara, naveo je Nihat Biševac, gradonačelnik Novog Pazara.\n“Drago nam je da su građani prepoznali značaj projekta iza kog stoji Ministarstvo životne sredine. Nastojaćemo u toku naredne godine da građanima omogućimo da konkurišu za zamenu stolarije, sa Ministarstvom energetike planiramo ugradnju solarnih panela”, poručio je prilikom dodjele Biševac i izrazio očekivanja da će u narednom periodu biti još ovakvih i sličnih projekata u cilju zaštite životne sredine.\nDobitnici ugovora za zamjenu individualnih ložišta pozdravljaju inicijativu lokalne samouprave da direktno pomogne građanima i apeluju na Novopazarce koji to nisu učinili, da legalizuju svoje stambene objekte, jer je to jedan od uslova konkursa za zamjenu individualnih ložišta, navode u saopštenju iz Gradske uprave.\nTagovi: kotlovi za pelet NIhat Biševac Ugovori za ložišta


Nacionalna stipendija "Za žene u nauci"\nčetvrtak, 26 novembar 2015 08:12\nNaučnice Jelena Aleksić, Ljubica Davidović i Tamara Saksida ovogodišnje su dobitnice nacionalnih stipendija u okviru međunarodnog programa „Za žene u nauci“.One su nagrađene za svoj izuzetan naučnoistraživački rad u oblastima matematičke analize, teorije struna i kvantne teorije i imunologije.\nKratku biografiju Tamare Sakside iz Instituta za biološka istraživanja “Siniša Stanković”, odeljenje Imonolgije, možete pročitati ovde.\nStipendije koje su dobile namenjene su realizaciji značajnih naučnih istraživanja koja će biti sprovedena u Srbiji. Cilj međunarodnog programa „Za žene u nauci“ je da širom sveta, a tako i u našoj zemlji, podrži izvanredne mlade naučnice koje svojom posvećenošću, dostignućima i vizijom doprinose napretku nauke i društva.\nProgram Nacionalnih stipendija „Za žene u nauci“ u Srbiji, kao deo istoimenog međunarodnog programa, pokrenut je 2010. godine, u partnerstvu Nacionalne komisije za saradnju sa UNESKO, Ministarstva za prosvetu, nauku i tehnološki razvoj i L’Oreala Balkan. Ove stipendije se peti put za redom dodeljuju u našoj zemlji.


Izvor: Radio Televizija Vojvodine, 27.Nov.2021, 09:41\nSud u Sibiru danas je odredio pritvor u trajanju od dva meseca za pet odgovornih lica, koji se suočavaju sa optužbama u vezi sa rudarskom nesrećom u kojoj je ove nedelje poginula 51 osoba.\nTrojici menadžera u rudniku uglja Listvjažnaja u Kemerovskoj oblasti, uključujući i generalnog direktora, određen je pritvor do kraja januara zbog nepoštovanja propisa industrijske bezbednosti, saopštio je portparol tamošnjeg regionalnog tužilaštva, prenosi Rojters.\nSud >> Pročitaj celu vest na sajtu Radio Televizija Vojvodine << je takođe naložio dvomesečni pritvor za dvojicu inspektora bezbednosti, koji su ovog meseca izdali sertifikat za rudnik, a da pri tome nisu izašli da provere objekat.\nMinistarstvo zdravlja saopštilo je danas da se 60 osoba nalazi na bolničkom lečenju zbog povreda zadobijenih u rudniku, prenela je novinska agencija TASS.\nNesreću izazvala eksplozija metana?\nSmrtonosnu nesreću u rudniku uglja Lastvijažnjaja u regionu Kuzbas na jugu centralne Rusije verovatno je izazvala eksplozija metana, javlja TASS pozivajući se na saznanja iz lokalnih policijskih izvora.\n"Preliminarne informacije navode na zaključak da se dogodila iznenadna eksplozija metana. Ipak, reč je o pretpostavkama, jer nadležna istražna tela još uvek rade na utvrđivanju činjenica", navodi se u zvaničnom saopštenju i dodaje da je u toku analiza rada senzora kako bi se ustanovilo kolika je bila koncentracija metana u trenutlku incidenta.\nZamenik državnog tužioca Dmitrij Demešin izjavio je juče da su se rudari i ranije žalili na visok nivo metana u rudniku, ali je dodao da je prerano reći da li je to dovelo do eksplozije iako je ranije potvrdio da je moguće da je uzrok nesreće eksplozija metana.\nIzvor iz službe za vanredne situacije rekao je sinoć da je ukupan broj poginulih dostigao je 51, među njima je i šest spasilaca i da ima čak 64 povređenih.\nUkupno je 284 rudara je bilo zarobljeno u rudarskom oknu, a do sada je evakuisano njih 239.\nLokalna policija uhapsila je juče dvojicu bezbednosnih inspektora koji se sumnjiče za krivično delo iz nehata, jer su ranije ovog meseca dali rudniku uglja Listvijažnjaja dozvolu za rad, ali nisu proverili objekat.\nIstražni odbor, nadležan za teške zločine, saopštio je juče da će protiv inspektora biti podignuta optužnica i da će im biti određen pritvor, preneo je ranije Rojters.


Udruženje za menadžment kvalitetom i poslovnu izvrsnost Srbije (SRMEK) postalo je članica Evropske fondacije za menadžment kvalitetom (EFQM), čime će domaće firme, institucije i pojedinci dobiti pristup znanju najboljih menadžera na svetu, saopštila je danas Privredna komora Srbije (PKS).\nPredsednik SRMEK Jovo Lojanica kazao je da je naziv tog udruženja već upisan ;na jedinstveni spisak zvaničnih članica na sajtu Evropske fondacije i ima pravo da koristi njihov logo.\n“Ovo je naša velika radna pobeda, i za nas i za Srbiju, i zbog toga svi treba da osećamo ponos. Uz pametan pristup, članstvo u Evropskoj fondaciji može mnogo da pomogne privredi Srbije”, kazao je Lojanica. U planovima za 2018. godinu SRMEK ima školovanje prvih ocenjivača i uključenja naprednijih firmi u ciklus ocenjivanja za Evropsku nagradu za poslovnu izvrsnost.


ICT nagrada Diskobolos pripala PTT-u za projekat implementacije SAP-a u saradnji sa kompanijom S&T Serbia ICT nagrada Diskobolos pripala PTT-u za projekat implementacije SAP-a u saradnji sa kompanijom S&T Serbia – Personal magazin\nICT nagrada Diskobolos pripala PTT-u za projekat implementacije SAP-a u saradnji sa kompanijom S&T Serbia\nS&T Serbia je po drugi put dobila nagradu za projekat SAP implementacije, ovoga puta kao partner JP PTT Srbija. Svečanom ceremonijom u hotelu Interkontinental, dodeljena su priznanja za najuspešnija ostvarenja…\nS&T Serbia je po drugi put dobila nagradu za projekat SAP implementacije, ovoga puta kao partner JP PTT Srbija.\nSvečanom ceremonijom u hotelu Interkontinental, dodeljena su priznanja za najuspešnija ostvarenja zasnovana na korišćenju informacionih i komunikacionih tehnologija u svim sferama društvenog i privrednog života pre svega na nivou naše regije, ali i šire. Jedinstveni informatički savez Srbije, JISA, dodeljuje ovo prestižno priznanje kompanijama i organizacijama koje su dale poseban doprinos razvoju ICT društva u Srbiji i regionu.\nCeremoniju dodele Diskobolos-a, najvišeg priznanja JISA, otvorila je g-đa Jasna Matić ministarka za telekomunikacije i informatičko društvo Srbije, a dodeli priznanja prisustvovali su predstavnici najviših tela Srbije, kao i predsednik CEPIS – Skupštine evropskih informatičkih asocijacija, gosp. Niko Schlamberger i drugi regionalni predstavnici privrednih komora i informatičkih asocijacija koji su učestvovali u radu ovogodišnjeg žirija.\nOve godine, u kategoriji “društvene delatnosti”, JP PTT Srbija je dobila nagradu za projekat SAP implementacije u saradnji sa kompanijama S&T i SAP. U projektu je korišćena ASAP metodologija, implementirani su svi potrebni moduli SAP sistema kao i interfejsi za integraciju sa tehnološko informacionim sistemom Preduzeća, što je omogućilo višestruko unapređenje poslovanja Pošte.\nS&T Serbia je SAP partner sa najvećim mogućim rejtingom kod samog SAP-a (tzv. Gold status), a takav status je zaslužila dugogodišnjim iskustvom u implementaciji veoma složenih SAP projekata u Srbiji, a i u okruženju. S&T poseduje ekspertizu, kako u SAP konsaltingu, tako i u vođenju kompleksnih IT projekata, kao što je bio ovaj. Na realizaciji projektu je radio tim sastavljen od 25 visoko kvalifikovanih konsultanata iz kompanije S&T i 48 stručnjaka iz JP PTT saobraćaja „Srbija“.\nBudžet ovog projekta bio je značajno ispod budžeta sličnih projekata u okruženju, ako se uzme u obzir veličina kompanije i kompleksnost organizacione strukture poslovnih procesa. Ceo projekat implementacije izveden je sa optimalnim sredstvima i u efektivnom trajanju od 18 meseci, što je za projekat ovog obima izuzetno dobar rezultat.\nOvom implementacijom, kroz saradnju sa S&T Serbia, JP PTT saobraćaja „Srbija“ postala je prva Pošta u regionu sa implementiranim SAP softverskim rešenjem.\nICT nagrada Diskobolos pripala PTT-u za projekat implementacije SAP-a u saradnji sa kompanijom S&T Serbia was last modified: December 23rd, 2008 by Redakcija\nNPS – prvi Microsoft Dynamics Mobile Partner u regiji\nSlobodno pristupite svom računaru, gde god da se nalazite


FK Zlatibor se priprema za Srpsku ligu – Vila As\nZlatibor je pet kola pre kraja obezbedio siguran prolazak u viši rang takmičenja, a ovim povodom smo razgovarali sa Veljkom Radulovićem, predsednikom fudbalskog kluba Zlatibor.\nVelika bodovna razlika, Zlatiborcima ostavlja prostora da počnu sa planovima za sezonu 2016-2017 u kojoj će se nadmetati u Srpskoj ligi – zapad. Protivnici će sledeće sezone biti neuporedivo teži a na stadionu Švajcarija će gostovati ekipe poput Smedereva, Kragujevačkog Radničkog, Sloge iz Kraljeva i Požege…\n“Znate i sami da će to biti sezna velikih izazova. Biće lepo ali i teško igrati taj rang pa tako da želimo da taj 15.avgust sačekamo potpuno pripremljeni igrački, i što se tiče sponozora, uprave i tehničkih stvari na samom stadionu,” ističe Radulović.\nTreba istaći da se i juniorska ekipa FK Zlatibora bori za baraž koji bi ovim mladim sportistima omogućio igranje kvalitetne lige.\nRadulović se posebno ponosi na činjenicu da od formiranja Zone Drina nijedna ekipa nije imala ovako dobar rezultat kakav je napravio Zlatibor. On ističe da je tim stalno pojačavan kvalitetnim igračima, ali i da pola ekipe na okupu već tri godine i da su igrali i u okružnoj i zoni.\nŠto se tiče Srpske lige Radulović najavljuje nova pojačanja uz oprez jer u ovom rangu takmičenja neće biti lakih utakmica. Prvenstveno se planira angažovanje igrača iz Čajetine i Zlatibora koji igraju u drugim klubovima u Srbiji.\nKada je u pitanju infrastruktura uprava FK Zlatibora ima za cilj da stadion Švajcarija dobije natkrivene tribine, novinarsku sekciju a razmišlja se i o gradnji upravne zgrade.


Silajdžić i Alkalaj ruše BiH | Republika Srpska\nNaslovna Bosna i Hercegovina Silajdžić i Alkalaj ruše BiH\nSilajdžić i Alkalaj ruše BiH\nPredsjedavajući Predsjedništva BiH Haris Silajdžić i ministar inostranih poslova Sven Alkalaj ne prave državu, nego je ruše, a dio su sarajevske ekipe koja hoće da radi onako kako se njoj sviđa, a ne kako to piše u aktima države, izjavio je član Predsjedništva BiH iz Republike Srpske Nebojša Radmanović.\nRadmanović ističe da rad ministra Alkalaja pravi probleme čitavoj BiH, da on ne poštuje Ustav ni zastupljenost konstitutivnih naroda, i da istupa mimo stavova Predsjedništva BiH, koje je jedino zaduženo za vođenje spoljne politike, da naređuje ambasadorima da pišu govore i organizuju razne manifestacije koje su u funkciji samo jednog naroda.\n„Onaj dio BiH koji je vezan za Sarajevo ne reaguje na to i time prave sve teže odnose u BiH i primiču zemlju raspadu. Dakle, oni, a ne Banjaluka BiH vode u raspad“, rekao je Radmanović za „Glas Srpske“.\nRadmanović je ocijenio da se na prostoru Balkana i dalje prelamaju interesi velikih sila, navodeći da SAD neće potpuno napustiti ovaj prostor i da će možda primat davati EU, za koju misli da nema jasnu koncepciju širenja.\nPrema njegovim riječima, u BiH treba doći do konsenzusa šta hoćemo i kako ćemo se razvijati, zajednički ili odvojeno, ali, nažalost, tog konsenzusa nema.\nIstičući da konsenzus u BiH ne postoji ni u vezi sa borbom protiv terorizma i da bošnjački političari ovu opasnost minimiziraju, Radmanović je rekao da ogroman novac koji pristiže iz islamskog svijeta radikalnim grupama treba prekinuti i da je potrebna organizovana akcija društva u cjelini, u čemu moraju da pomognu i međunarodni predstavnici i čitava EU.\nRadmanović je naglasio da su Bošnjaci iz političkih razloga zakočili zakon o popisu stanovništva koji je predložio Savjet ministara i tako BH dolazi u situaciju da bude jedna od dvije-tri zemlje u svijetu od 200 zemalja koje neće imati popis.\nPrema njegovim riječima, svih ovih 15 godina rad OHR-a je katastrofalan, a visoki predstavnici su se ponašali kao kolonijalni upravnici, a ne kao ljudi koji treba da pomognu razvoju demokratije u BiH i usvajanja standarda visoko razvijenih evropskih zemalja.


Potrebna dokumenta za putovanje u Grčku - Grčka letovanje\nJedna od najčešćih pitanja naših turista pred odlazak u Grčku jeste upravo šta je sve potrebno od dokumentacije. U daljem tekstu ćemo se potruditi da Vam pružimo odgovor na to pitanje.\n• vozačku dozvolu Republike Srbije na novom obrascu (ukoliko je nemate, obavezna je međunarodna vozačka dozvola – praksa je pokazala da se ona našim putnicima ne traži)\n• ukoliko vi niste vlasnik vozila sa kojim putujete ili je vozilo pod lizingom, morate imati medjunarodno ovlašćenje (dozvolu za upravljanje tudjim vozilom u inostranstvu, koju vadite u Auto moto savezu uz obavezno prisustvo vlasnika vozila i cena ovlašćenja je 1.500 dinara, a važnost ovlašćenja je godinu dana)\nUslov za ulazak državljana Republike Srbije u bilo koju članicu EU je da poseduju putnu ispravu koja je izdata u poslednjih deset godina i koja mora da važi najmanje tri meseca nakon planiranog datuma za napuštanje teritorije članice EU. Putnici koji ne ispunjavaju ove kriterijume biće vraćeni sa granice. Grčka je članica Šengenskog sporazuma, što znači da nosiocima biometrijskih pasoša Republike Srbije nije potrebna viza za boravak do 90 dana u periodu od šest meseci.\n• da obavezno uzmete putno zdravstveno osiguranje za period ukupnog planiranog boravka u inostranstvu (preporučujemo Vam Wiener Städtische osiguranje )\n• da imate uz sebe telefonske brojeve i email adresu konzularnog predstavništva Republike Srbije, najbližeg destinaciji na kojoj boravite


IPAK - Kanton Sarajevo uspostavio registre poticaja za malu privredu i poljoprivredu\nŠef Ureda za borbu protiv korupcije i upravljanje kvalitetom Kantona Sarajevo Erduan Kafedžić i ministar privrede KS Adnan Delić saopćili su da je Kanton Sarajevo uspostavio registre poticaja za malu privredu i poljoprivredu s ciljem poboljšanja transparentnosti kao jednog od načina borbe protiv korupcije.\nObjava registara, kako su rekli na konferenciji za novinare, uticat će na povećanje vidljivosti programa poticaja, te poboljšanja transparentnosti procesa dodjele ove vrste novčanih sredstava subjektima male privrede i poljoprivrednim proizvođačima sa područja KS.\nPrvi podaci koji se odnose na ova dva registra, kako je naveo Kafedžić, već su vidljivi na web stranici Ureda, a njihovu uspostvu pomogla je i Misija OSCE-a.\nRadi se o poticajima koji se dodjeljuju svake godine, naveo je Delić, a ove godine su značajnija nego ranije i samo za poticaj maloj privredi biće dodjeljeno 8,49 miliona KM i za poticaj poljoprivredi 6,1 miliona KM.\n– Transparentnost je preventiva korupciji i zato smo prihvatili incijativu da ustanovimo ove registre kako bi stvorili infrakstrukturu koja je dostupna kompletnoj javnosti. Na ovaj način bit će unaprijeđeni i analitički procesi i imat ćemo dostupne podatke koji će nam dati bolju sliku gdje trebamo usmjeriti ova sredstva – dodao je Delić.\nU registrima će biti obuhvaćeni podaci iz 2020. i kada je riječ o maloj privredi i poljoprivredi i svaki naredni poziv za poticaj bit će unesen u registar. Trenutno je, kako je kazao Delić, uneseno 198 predmeta kada se radi o poticajima u poljoprivredi i 46 predmeta koji se odnose na poticaje u maloj privredi.\n– Cilj uspostavljanja registara jesu jačanje transparentnosti i nastavak pozitivnih trendova koji su se prije pandemije dešavali u samoj privredi na području KS, kao i vraćanje povjerenja u institucije – dodao je Delić.


Špirić: Rasprava potvrdila da je BiH podijeljeno društvo | Banjaluka.net\nŠpirić je naglasio da je raspravu o izmjeni Krivičnog zakona trebalo voditi nakon rasprave o Prijedlogu zakona o Ustavnom sudu BiH.\n– Namjera predlagača (poslanici SNSD i SDS) bila je da se dođe do zakona o Ustavnom sudu koji će biti proizvod unutrašnjeg dogovora u BiH- objasnio je Špirić i dodao da nije kompliment da BiH više od 20 godina nakon Dejtonskog sporazuma ima sudije strance koji odlučuju u Ustavnom sudu.\nOn je istakao da donošenje odluka u Ustavnom sudu glasovima stranih sudija podgrijava nepovjerenje u BiH.\n– Treba ostaviti inicijativu živom, u pitanju je BiH, ali ako nema spremnosti za to, ulazimo u sve dublje podjele- rekao je Špirić.\nZamjenik predsjedavajućeg Predstavničkog doma i član Ustavnopravne komisije Šefik DŽaferović smatra da Prijedlog zakona o izmjeni Krivičnog zakona BiH ima ustavni osnov, ali da nije usklađen sa pravnim sistemom BiH.\n– Ako Ustav propiše da su odluke Ustavnog suda konačne i obavezujuće i ako traži mehanizam da budu izvršene, ukidanje tih mehanizama je protiv pravnog sistema BiH- rekao je DŽaferović.\nPrema njegovim riječima, ukidanje postojećih mehanizama kojima se povećava implementacija odluka Ustavnog suda nije pravi put, već treba osmisliti nove mehanizme da se poveća taj procenat.\nPredsjedavajući Predstavničkog doma Borjana Krišto rekla je da je odredba o sankcionisanju neprovođenju odluka Ustavnog suda neprovodiva.\nRasprava o predloženom zakonu biće nastavljena nakon pauze.\nOznake: Nikola Špirić, Šefik Džaferović


Zastrašujuće cifre: Pogledajte koliko novca je potrošeno samo na plate i naknade u javnom sektoru FBiH?! | Krupljani.BA\nZastrašujuće cifre: Pogledajte koliko novca je potrošeno samo na plate i naknade u javnom sektoru FBiH?!\nNa ogromni administrativni aparat u Federaciji BiH u 2015. godini otišlo je 1,6 milijardi maraka! Toliko je, naime, samo za plaće i naknade “pojela” preglomazna administracija u većem bh. entitetu!, navodi Dnevni avaz.\nRiječ je o uposlenima u organima uprave na različitim nivoima vlasti, odnosno FBiH, kantona, gradova i općina, uključujući federalne i kantonalne vanbudžetske fondove. Tu su 10 kantona sa svim predviđenim prinadležnostima, zatim 23 vanbudžetska fonda te 80 jedinica lokalne samouprave.\nSlovom i brojem, 1,6 milijardi KM u 2015. godini isplaćeno je za 69.201 uposlenog u državnoj službi, a ova stavka predstavlja 22,5 posto od ukupnih rashoda u FBiH.\nBudući da su ustavne reforme u Federaciji, kao i na nivou države još na dugom štapu, Vlada FBiH je usvojila akt o ograničavanju javne potrošnje na plaće i naknade zaposlenih u javnoj upravi.\nOvaj dokument, koji je u posjedu “Avaza”, naslanja se na Reformsku agendu te nalaže smanjenje budžetskog deficita i javnog duga, ograničenje izdvajanja za plaće i naknade troškova uposlenih te tekuće rashode na svim nivoima vlasti, poboljšanje naplate poreznih prihoda, bolju finansijsku kontrolu na svim nivoima vlasti i u vanbudžetskim fondovima.\nKako je navedeno u ovom dokumentu, za plaće i naknade državnim službenicima na području FBiH otišlo je čak 8,9 posto od cjelokupnog brutodruštvenog proizvoda (BDP). Međutim, još je alarmantnija informacija da je izdvajanje za plaće u ukupnim rashodima na drugom mjestu, odmah poslije socijalnih davanja!\nVlada, pak, navodi da je ograničenje rasta izdvajanja za plaće i naknade troškova uposlenih u velikoj mjeri provela kroz uvođenje moratorija na zapošljavanje u federalnim organima, a što je samo u prošloj godini rezultiralo višemilionskim uštedama.\nBudžet FBiH za 2016. godinu, kaže se, planirao je izdvajanja za 7.362 osobe, koliko je uposlenih na federalnom nivou, a u 2017., tvrde, taj broj će se umanjiti za 150 osoba i iznosit će 7.212, što će rezultirati uštedom od oko 5,2 miliona KM.\n– Kada su u pitanju naknade troškova uposlenih, topli obrok, regres,naknada za prijevoz, troškovi službenih putovanja, one su regulirane Uredbom o naknadama koje nemaju karakter plaće i Uredbom o naknadama koje pripadaju članovima Vlade FBiH i njihovim savjetnicima koje nemaju karakter plaće. Na nivou pojedinih kantona ove su naknade regulirane i kantonalnim propisom, ali u skladu s federalnom uredbom. Trenutno su u toku pregovori o granskim kolektivnim ugovorima, koji će biti usklađeni s Općim kolektivnim ugovorom i Zakonom o radu, a kojim se reguliraju ove naknade – kaže se u Vladinom aktu.\nIz Vlade dalje navode da u saradnji sa Svjetskom bankom rade na novom zakonu o plaćama, koji će na sveobuhvatan način riješiti ovu problematiku, a bit će u potpunosti usklađen sa Zakonom o radu i kolektivnim ugovorima.\nTakođer, planiraju se uspostaviti i registri zaposlenih u javnom sektoru koji će uključivati zaposlene u kantonima, općinama, zdravstvenim ustanovama i vanbudžetskim fondovima. To će, kažu, biti osnova za smanjenje zaposlenosti u javnom sektoru.\n– 69. 201 ukupan broj uposlenih na svim nivoima u FBiH\n– 7.362 uposlenih na federalnom nivou\n– 22,5% od ukupnih rashoda otišlo na primanja\n– 5,2 miliona KM planirana ušteda u ovoj godini\n– 8,9% od cjelokupnog BDP-a ide na primanja


Izetbegović: Nećemo trošiti na avione, ali ćemo praviti haubice, puške i dronove\nPočetna Vijesti BiH Izetbegović: Nećemo trošiti na avione, ali ćemo praviti haubice, puške i dronove\n– Radit ćemo pokretnu haubicu, pušku smo već napravili, radit ćemo dronove, zaokružit ćemo proizvodnju svake vrste municije. Radit ćemo to za tržište, ali i za ne daj Bože – kazao je Izetbegović, odgovarajući na upit novinara je li izjava premijera Federacije BiH Fadila Novalića o zaokruživanju proizvodnje oružja u Federaciji bila nesmotrena.\n-Zašto BiH ne bi imala potpuno zaokruženu namjensku industriju, i proizvodnju baruta i kapisli – kazao je Izetbegović novinarima nakon obilježavanja 13. godišnjice 2. Pješadijskog (rendžerskog) puka Oružanih snaga BiH i 26. godišnjice Armije RBiH na šehidskom mezarju Kovači.\nMišljenja je da se niko neće ponovo usuditi u BiH početi konflikt te da je to preopasna stvar i vir koji bi progutao onog koji bi to pokrenuo.\nPrethodni članakRukovodstvo Memorijalnog centra Potočari kod reisu-l-uleme Husein ef. Kavazovića\nSljedeći članakRadnici na ringišpilu obljubili djevojčicu?


Puls Srbije: Ko nas truje?! U Srbiji 6.000 ljudi godišnje umre zbog zagađenja vazduha – RES fondacija\nOct 25, 2020 #ZagađenjeVazduha\nPočetak grejne sezone standardno aktuelizuje pitanje kako da poboljšamo kvalitet vazduha koji dišemo. Dosta dugo je tema zagađenja vazduha bila zanimljivost iz sveta – pa vidi kako Kinezi sad nose maske, ili imaju bilborde na kojima se vidi sunčano nebo, jer ga ne vide mesecima. Međutim, ove godine, to je prvi put ozbiljna tema i kod nas.\nPo podacima Svetske zdravstvene organizacije u Srbiji godišnje prerano umre oko 6.000 ljudi i to zbog zagađenja vazduha. Upravo zato smo istraživali šta je ključ za rešavanje ovog decenijama zanemarivanog problema?\nDirektor programa u RES fondaciji, Aleksandar Macura, kaže za Kurir televiziju, da je unapređenje kvaliteta vazduha koji dišemo do nivoa koji je predviđen zakonom, zadatak koji naše društvo nije rešilo u poslednjim decenijama.\nAleksandar Macura za Istinomer o aerozagađenju


Vučić: Poraz na predsedničkim značio bi moj odlazak - Nedeljnik\nVučić: Poraz na predsedničkim značio bi moj odlazak\nNema nikakve sumnje da poraz na predsedničkim izborima ne mora da znači odlazak svih ministara ili promenu strukture političkih stranaka u vladi, ali svakako znači moj odlazak, rekao je Vučić\nPremijer Srbije Aleksandar Vučić rekao je da bi poraz kandidata SNS na predsedničkim izborima značio njegov odlazak sa funkcije šefa Vlade.\n"Nema nikakve sumnje da poraz na predsedničkim izborima ne mora da znači odlazak svih ministara ili promenu strukture političkih stranaka u vladi, ali svakako znači moj odlazak", zaključio je Vučić, koji se nalazi u višednevnoj poseti Indiji.\nPremijer Aleksandar Vučić je ranije izjavio da su predsednički izbori pitanje opredeljivanja Srbije kojim će putem ići u budućnosti.\nKako je tada naveo, ukoliko pobede "oni koji su već pobedili - Janković, Jeremić, Šešelj - to će imati značajne posledice za budućnost".\n"To znači da ljudi žele promenu politike i da smatraju da ovo što mi radimo nije dobro. Ne mislim da je to tako, mislim da bi tako nešto bilo pogubno, ali u volju naroda nikada ne bih ulazio", rekao je Vučić.\nOsim toga, on je tada istakao da bi kohabitacija značila da bi predsednik "svakoga dana nešto zvocao, imao sva prava i nikakve obaveze".\n"Vlada dok radi, taj neko bi sedeo, a Nikolić to nikada nije radio, i svakoga dana bi nešto zvocao. Imao bi sva prava, nikakve obaveze. Pitam vas, a šta su uradili ti što kritikuju? Treba nam neko ko će da radi sa vladom, u mrcvarenju zemlje ne želim da učestvujem", naveo je Vučić.


Finansijska podrška za najbolje srednjoškolce i studente romske populacije – Veliki Park\nFinansijska podrška za najbolje srednjoškolce i studente romske populacije\nNajbolje srednjoškolce i studente romske populacije, grad Kragujevac danas je nagradio finansijskom pomoći i uručio im priznanja za postignuti uspeh i istrajnost u obrazovnom i vaspitnom sistemu.\nU okviru nedelje i u susret Svetskom danu Roma grad Kragujevac je 6. april posvetio mladima. Kroz projekat ROMACTED, 18 srednjoškolaca i 12 studenata sa najboljim postignućima i odličnim vladanjem nagrađeni su jednokratnom novčanom pomoći u iznosu od 20 hiljada dinara.\nOvo je podstrek za završetak školovanja i za nastavak daljih aktivnosti na polju obrazovanja, kazala je Gordana Damnjanović, članica Gradskog veća za zdravstvenu i socijalnu zaštitu, dodavši da je Komisiji bilo jako teško da od 65 prijavljenih srednjoškolaca i studenata izabere najbolje. Kroz Operativni plan za inkluziju Roma grad Kragujevac će u cilju prevencije osipanja iz obrazovnoh sistema uoči Vidovdana nagraditi i 20 osnovaca i predškolaca. Izuzetnu pažnju posvećujemo romskoj nacionalnoj manjini, brinemo o njihovom zdravlju tokom pandemije, zapošljavanju i školovanju a za stambenu podršku konkurisali smo za veliki projekat kod UNOPS-a, rekla je Damnjanović. Ona je navela da u Kragujevcu ima 1482 pripadnika romske nacionalne manjine, a da bi ostvarili benefite i pogodnosti sa nacionalnog i lokalnog nivoa neophodno je da se na nekom od sledećih popisa stanovništva izjasne o pripadnosti.\nDanašnjoj svečanosti prisustvovao je pomoćnik ministarke za ljudska i manjinska prava i društveni dijalog Vlade Republike Srbije Aleksanadr Radosavljević, koji je istakao da je ovo najbolji primer kako treba svi zajedno da radimo na tome i pre svega shvatimo da živimo jedni pored drugih. Grad Kragujevac i država Srbija brinu o najranjivijim grupama, a kad to shvatimo onda rušimo predrasude i ne postoje barijere između ljudi. Ovo treba da deluje lekovito za čitavo društvo a benefite ćemo ubirati za par godina. Važno je da mladi ljudi znaju da neko brine i razmišlja o njima i posmatra ih kao ravnopravne članove naše zajednice, i izuzetno mi je drago što grad Kragujevac prednjači u tome i što predstavlja dobar primer ostalim lokalnim samoupravama, poručio je Radosavljević.\nDanašnji događaj je svetla tačka investiranja u budućnost odnosno obrazovanje, istakao je Dragan Gračanin, predstavnik Nacionalne asocijacije koordinatora za romska pitanja. Jako je važno da investiramo u obrazovanje marginalizovanih grupa, pre svega zbog toga što se proteklih godinu dana nalazimo u krizi u kojoj se nastava organizuje on-lajn, a najveći napredak u inkluziji Roma upravo je i postignut u sferi obrazovanja.\nInače, ovo je poslednja aktivnost ROMACTED programa Saveta Evrope i Evropske unije u kome je grad Kragujevac učestvovao u poslednje tri godine. Značajnu podršku u aktivnostima je u saradnji sa partnerima pružila Nemačka razvojna saradnja GIZ preko projekta Inkluzija Roma i drugih marginalizovanih grupa\nCategories:\tDruštvo, Kragujevac, UDARNO-NASLOVNA SLAJDER, Vesti\t/ No Responses / by Milan 6 априла, 2021


Tanjug 18. aprila 2019. 12:56\nBANJALUKA – Narodna skupština Republike Srpske (RS) usvojila je danas Zakon o izmenama i dopunama Zakona o policiji i unutrašnjim poslovima u RS, kojim je predviđeno uspostavljanje rezervnog sastava policije.\nZa ovaj zakon glasao je 51 poslanik, uzdržano je bilo 19, a protiv dva.\nResorni ministar Dragan Lukač je potvrdio da će rezervni sastav policije u RS-u brojati 20 posto pripadnika od ukupnog broja redovnog sastava, a to znači da bi mogao da ih bude oko 1.000, ali da neće odmah u startu svi biti regrutovani, već njih 100-200, kako bi prošli obuku, dobili uniformu i bili plaćeni kada budu pozvani na izvršenje zadatka.\nPremijer Republike Srpske Radovan Višković je ranije rekao da će sredstva za rezervni sastav policije biti planirana budžetom za narednu godinu.\nPredsednik Kluba poslanika “Zajedno za BiH” u parlamentu RS Edin Ramić odbacio je navode MUP-a RS da se rezervni sastav policije uvodi zbog problema s migrantima na teritoriji tog bh. entiteta, jer ih, kako je rekao, usmeravaju u Federaciju BiH, javia je Fena.\nOn je ekao da je rekao da su predložene izmene u suprotnosti s Ustavom BiH, evropskim konvencijama o ljudskim pravima i Zakonom o krivičnom postupku BiH, u delu koji predviđa mogućnost “legendiranja”, odnosno skrivanja identiteta osoba koje se mogu koristiti kao informatori ili prikriveni istražioci.\nNajavio je mogućnost da zakon bude osporen.


VLAHOVIĆ JE NOVI RONALDO!\nVeć ovog januara i februara je poslata jasna poruka da se fudbalski div iz Torina budi iz zimskog sna koji, istini za volju, traje od leta. Dušan Vlahović! I samo Dušan Vlahović! To su ime, prezime, vest i slika koji se danima ne skidaju sa naslovnica tiražnih italijanskih dnevnih listova i sa ekrana internet sajtova i sportskih TV emisija.\nZemunac, koji danas puni 22 godine i koji je svojim igrama i golovima već ušao u istoriju Fiorentine i Serije A, dogovorio je prelazak u Juventus za rekordnih 75 miliona evra. Hvalospeve o Vlahoviću "sipaju" uglavnom novinari, ali kada reči o supertalentovanom Srbinu izađu iz usta Fabija Kapela, 75-godišnjeg legendarnog trenera, onda to ima posebnu težinu.\n- Vidi se pečat rada mog kolege Masimilijana Alegrija. Poznajem vrlo dobro mentalitet Juventusa i jasno je da će Dušan Vlahović biti pravi čovek za ovaj trenutak, ali i budućnost ovog tima. On je trenutno najzanimljiviji igrač u italijanskom fudbalu i Juventus je napravio odličan izbor i posao. Vlahović ima sjajnu tehniku i nije od onih napadača koji samo čekaju asistenciju za gol - tvrdi Kapelo, koji je od 1970. do 1976. godine igrao za Juventus, a od 2004. do 2006. godine bio i trener ovog kluba.\nVesti o mladom centarforu se prate iz sata u sat u Firenci, a u jednoj od poslednjih analiza navodi se da će Vlahović biti, u stvari, novi Kristijano Ronaldo. Samo po lepim stvarima pamte navijači torinskih crno-belih portugalskog superstara, koji je od 2018. do 2021. odigrao 98 mečeva i dao 81 gol za "staru damu".\nNovinari tvrde da iz Firence stiže igrač sličnih kvaliteta, još konkretniji golgeter koji ima talenat i "repertoar" poteza na terenu koji je najsličniji Ronaldovim bravurama. Posle Portugalca niko nije obukao crno-belu "sedmicu", a upravo dres sa tim brojem bi mogao da završi kod Vlahovića. Ukoliko se dogodi da u narednih desetak dana Španac Alvaro Morata ode iz Juvea u Barselonu, onda bi u tom slučaju "devetku" obukao reprezentativac Srbije. Međutim, kako dani prolaze, sve su manje šanse da Morata ode na "Nou Kamp", pa će Juventus da napada gornji deo tabele Serije A sa ova dva sjajna golgetera.\nfudbal FK Juventus Sport Kristijano Ronaldo Dušan Vlahović Fabio Kapelo


NEKI SU ODNELI TRI, A NEKI ČAK PO ČETIRI NAGRADE: Ko su ovogodišnji dobitnici ,,Gremi" nagrada!? • HAPPYTV.RS\nNEKI SU ODNELI TRI, A NEKI ČAK PO ČETIRI NAGRADE: Ko su ovogodišnji dobitnici ,,Gremi" nagrada!?\nNa sinoćnoj 61. dodeli "Gremi" nagrada trijumfovali su reper Čajldiš Gambino (Childish Gambino) i Kejsi Masgrejvs (Kacey Musgraves) sa po četiri osvojene nagrade, dok je Lejdi Gaga (Lady Gaga) otišla kući sa tri nagrade, između ostalog i za pop izvedbu u duetu koju je osvojila sa Bredlijem Kuperom (Bradley Cooper).\n"Gremi" za najbolji rok album osvojili su favoriti publike "Greta Van Fleet", a mladi rokeri iz okoline Detroita sinoć su dominirali u rok kategorijama, te su pored nominacije za najbolje nove izvođače, bili nominovani za najbolju rok pesmu i najbolje rok izvođenje.\nNjihova pojava na glamuroznoj dodeli najvažnijih muzičkih nagrada u svetu izazvala je dosta pažnje, a ceremoniju u čuvenom "Staples" centru u Los Anđelesu vodila je Ališa Kiz (Alicia Keys), ikona R&B scene i dobitnica neverovatnih 15 "Gremija".\nU prenosu koji su pratile desetine miliona gledalaca širom planete nastupili su još i Lejdi Gaga, Dajana Ros, te Keti Peri (Katy Perry) u specijalnom omažu Dolu Parton (Dolly Parton), ali i zvezde ovogodišnjeg "Exit" festivala i sastav nominovan u kategoriji za najbolji dens album, "Sofi Tukker".\nDobitnica prestižne nagrade "Najbolji album godine" je Kejsi Masgrejvs, a među nominovanima bili su Cardi B, Drake, Post Malone i Janelle Monae.\nNagrade za izdanje i pesmu godine dobio je upravo Gambino za singl “This Is America”, i to u žestokoj konkurenciji među hitovima poput “All The Stars” Kendrick Lamara i SZA i Drejkovog hita “God''s Plan”, te numere “Shallow” koju izvode Lejdi Gaga i Bradli Kuper.\nU kategoriji za najboljeg novog izvođača, trijumfovala je pop zvezda Dua Lipa, a među nominovanima bila je i trenutno najpopularnija rok grupa "Greta Van Fleet" koju će domaća publika imati priliku da gleda na ovogodišnjem "Exit"-u.\nU kategoriji za najbolji pop album pobedu je odnela Ariana Grande sa izdanjem “Sweetener”, dok je "Gremi" za najbolji rep album “Invasion of Privacy” osvojila Cardi B, čime je postala i prva žena koja je trijumfovala u toj kategoriji.\nZa najbolje rok izvođenje posthumno je nagrađen nekadašnji frontmen sastava "Audioslave" i "Soundgarden" Kris Kornel za numeru “When Bad Does Good”.\nFrancuski tandem "Justice" kući nosi "Gremija" za najbolji dance/electronic album, a bili su nominovani uz još jedne zvezde "Exit" festivala, njujorški sastav "Sofi Tukker".


Ubuduće intenzivnija vojna saradnja Hrvatske i Austrije zbog migracije\nMinistri odbrane Austrije i Hrvatske, Mario Kunasek i Damir Krstičević, dogovorili su u Beču intenziviranje vojne saradnje zbog rastućeg migrantskog protiska.\nKonkretno je, kako je saopšteno, dogovoreno da Austrija otvori kancelariju vojnog atašea u Zagrebu.\n- Postoji potreba da se vojna saradnja sa Hrvatskom podigne na novi nivo - istakao je Kunasek, navodeći da je Hrvatska važan i pouzdan partner Austrije.\nU idućoj godini dva ministarstva imaće 40 zajedničkih aktivnosti. Kunasek je ponovio privrženost Austrije svom angažovanju u misijama KFOR na Kosovu i Eufor u Bosni, te zatražio istovremeno jačanje nacionalnih vojnih snaga zemalja Zapadnog Balkana, njihovu integraciju u postojeće procese evropske bezbednosne arhitekture. Konkretno je kazao da zemlje Zapadnog balkana mogu učestvovati u zajedničkoj vežbi zaštite granica Centralno evropske odbambene saradnje (CEDC) iduće godine u Mađarskoj.\n- Zbog rastućeg pritiska migranata veoma je važno da našim partnerima ravnopravno prilazimo - poručio je Kunasek.\nCrna Gora: Formirati regionalnu bazu o migracijama\nEvropski komesar: Grčka neće biti sama u suočavanju s migracijama\nMaroko traži još novca od EU za zaustavljanje migracija


OHRABRUJUĆE VIJESTI: U Srpskoj nisu registrovane nove osobe pozitivne na KORONA VIRUS - BIGportal.ba\nOd posljednjeg izvještaja o epidemiološkoj situaciji u Republici Srpskoj na juče održanoj pres konferenciji, nema novih slučajeva kod kojih je rezultat testiranja pozitivan, saopštili su iz Ministarstva zdravlja RS.\n– U Republici Srpskoj do sada je potvrđeno 20 slučajeva pozitivnih na novi virus korona (Banjaluka 16, Čelinac dva, Laktaši jedan i Srbac jedan). Sedam osoba je u Univerzitetskom kliničkom centru Republike Srpske, a 13 u kućnoj izolaciji.\nDo sada je iz bolničke izolacije Univerzitetskom kliničkom centru Republike Srpske izašlo ukupno 28 osoba. Trenutno su u Republici Srpskoj pod zdravstvenim nadzorom 1.694 osobe koje su doputovale iz područja zahvaćenih virusom SARS-CoV-2. Iz zdravstvenog nadzora izašlo je ukupno 178 osoba – navodi se u saopštenju.\nNježni Terminator: Švarceneger objavio video sa ljubimcima i raznježio svet


U Srbiji se godišnje baci 240.000 tona hrane. U vanrednim okolnostima, kada cela privreda posluje sa gubicima, oslobađanje od poreza na donacije, podstaklo bi mnoge da se odluče na ovaj korak.\nČak 99% organskog otpada iz ugostiteljskog sektora završi na deponiji, a samo 1% se iskoristi za donacije, hranu za životinje, biogas i kompost. Kako bi država podstakla privrednike da usmere viškove hrane ka najugroženijem delu stanovništva, NALED predlaže oslobađanje donacija od oporezivanja tokom trajanja vanrednog stanja izazvanog pandemijom korona virusa.\n- U Srbiji se godišnje baci 240.000 tona hrane. U vanrednim okolnostima, kada cela privreda posluje sa gubicima, oslobađanje od poreza na donacije, podstaklo bi mnoge da se odluče na ovaj korak. Primeri solidarnosti i humanosti su nam u ovakvim trenucima najpotrebniji i treba ih podržati. Takođe, pored povećane proizvodnje prehrambenih i hemijskih proizvoda, neophodno je da se i industriji pakovanja omogući da nesmetano nastavi sa radom, jer bez nje ni prve dve ne mogu da funkcionišu. – kaže Jelena Kiš, predsednica Saveza za zaštitu životne sredine NALED-a i menadžer za održivost i regulatorne poslove za Centralnu i Istočnu Evropu u kompaniji Ball Packaging.\nImajući u vidu energetski potencijal ove vrste otpada i zagađenje koje svakodnevno nastaje sagorevanjem materija, NALED-ov Savez za zaštitu životne sredine je u okviru projekta Ka boljem upravljanju otpadom od hrane, započeo podršku resornim institucijama na izradi Pravilnika o odgovornom postupanju sa biorazgradivim kuhinjskim otpadom.\n- Vanredne okolnosti izazvane pandemijom korona virusa ukazuju na neodvojivost zaštite životne sredine i očuvanja zdravlja stanovništva. Namera nam je da svi generatori kuhinjskog otpada koji pripremaju više od 50 obroka dnevno budu u obavezi da sav otpad od hrane koji nastane prilikom pripreme i posluživanja obroka razvrstavaju i dostave ovlašćenom sakupljaču. Projekat realizujemo u saradnji sa kompanijom EsoTron, a finansira ga Vlada Nemačke kroz program razvojne saradnje sa privatnim sektorom develoPPP.de – ističe Kiš.\nSavez za zaštitu životne sredine je uspostavljen krajem 2019. kao najmlađe radno telo NALED-a na inicijativu 35 članova iz redova kompanija, lokalnih samouprava i udruženja. Savez je otvoren je za sve društveno odgovorne organizacije koje su spremne da se dobrovoljno angažuju i daju svoj doprinos stvaranju boljih uslova za održivi razvoj i očuvanje životne sredine.


Golmani oba tima imaće dosta posla? - Sportske novosti\nNaslovna Fudbal H2H Fudbal Golmani oba tima imaće dosta posla?\nGolmani oba tima imaće dosta posla?\nAlloa i Dunfermline odigraće svoj meč u sklopu 27. kola drugog ranga škotskog fudbala “Championship”. Alloa trenutno zauzima poslednje mesto na tabeli sa do sada 19 osvojenih bodova, dok je Dunfermline na četvrtoj poziciji uz 39 sakupljenih poena.\n20.02.21 CHA Dunfermline – Alloa 2 : 1\n24.10.20 CHA Alloa – Dunfermline 1 : 4\n28.12.19 CHA Dunfermline – Alloa 1 : 3\n09.11.19 CHA Alloa – Dunfermline 2 : 1\n28.09.19 CHA Dunfermline – Alloa 1 : 1\n07.09.19 CUP Dunfermline – Alloa 1 : 2\nNa poslednjih šest duela u nizu između ova dva rivala (gledajući sva takmičenja u kojima su se sastajali), i jedan i drugi tim su uspevali da postignu najmanje po jedan gol na svim tim susretima. Za nastavak ovog niza i tip na igru „GG“, nudi se koeficijent u visini od oko @1.70.\nUtakmica se igra u petak sa početkom od 20:45.\nPrethodni tekst[PREMIUM] Tenis: Predlog za klađenje – Petak 30. April\nSledeći tekstMogu li da nastave sa serijom pobeda?


Foto: Ministarstvo spoljnih poslova/ Branko Lazić / Tanjug\nMinistar spoljnih poslova Nikola Selaković danas je u razgovoru sa ambasadorom Australije Danijelom Džozefom Emerijem konstatovao pozitivan trend u političkom dijalogu i saradnji dve zemlje.\nMinistarstvo je saopštilo da šef diplomatije ukazao da bi dodatni zamajac odnosima pružile posete na visokom i najvišem nivou.\nOn je naveo da posebnu sponu odnosu dve države daje brojna srpska dijaspora u Australiji i istakao da je ona značajan potencijal za jačanje saradnje.\nSelaković je ukazao da postoji veliki, neiskorišćeni prostor za intenziviranje ekonomske saradnje, naročito u obimu trgovinske razmene, daljem rastu našeg izvoza i podsticanju priliva novih investicija na naše tržište.\nSelaković: Intenzivan dijalog sa visokim zvaničnicima EU\nKao dobar primer je izdvojio saradnju dvadesetak srpskih kompanija sa Australijom u IT sektoru.\nOn je preneo spremnost Srbije za unapređenje saradnje u privrednoj, naučno-tehnološkoj, kulturnoj, prosvetnoj i sportskoj sferi.\nStarović: Najveći uspeh srpske diplomatije u 2021. godini organizacija skupa Pokreta nesvrstanih\nDačić: Fajon i Bilčik od 27. do 29. januara u Beogradu


Putin – intervencija u Siriji i strah od nemoći\nNaslovnica NAJNOVIJE Svijet Putin – intervencija u Siriji i strah od nemoći\nRusija, Šam – Ruska intervencija u Siriji je lako objašnjiva, u pitanju je “strah Vladimira Putina od nemoćne državne vlasti”, navodi se u psihološkoj analizi ličnosti ruskog predsjednika koju je napravio američki list The New York Times.\nTimes piše da se taj strah kod Putina prvi put pojavio u noći 5. decembra 1989. godine, kada je tadašnji potpukovnik KGB-a gledao hiljade istočnonjemačkih građana u Drezdenu kako zauzimaju sjedište tajne policije Stasi.\nBudući predsjednik Rusije, koji je tada imao 37 godina, nemoćno je gledao pad Berlinskog zida iz nekoliko stotina metara udaljene ispostave KGB-a u Drezdenu.\nZauzimanje sjedišta Stasija bilo je relativno mirno, ali je Putin demonstrante smatrao opasnim i poremećenim, piše njujorški list.\n“Osjećam da sam lično kriv za to”, rekao je svom starom prijatelju Sergeju Rolduginu. Istočna Njemačka je uskoro nestala, nakon čega je uslijedio i krah SSSR-a, čiju slabost je Putin nazvao “paralizom moći”.\n“Upravo ta dijagnoza bila je glavni pokretač konsolidacije moći tokom Putinove političke karijere, što može odlično objasniti rusku vojnu intervenciju u cilju podrške Vladi opkoljenog sirijskog predsjednika Bashara al-Assada”, navodi list.\nList navodi kako sablast masovnih protesta i vladavine mase progone Putina tokom čitave njegove karijere.\nTimes upoređuje masovne proteste u Istočnoj Njemačkoj sa antivladinim protestima u Siriji 2011. godine, koje Putin smatra nezakonitom uzurpacijom autoriteta vlasti.\n“Takvi protesti protive se Putinovom uvjerenju da je državna vlast iznad svega i svih”, piše Times.\n“Politički i društveni problemi rasli su tokom dugog vremenskog perioda u ovoj regiji i naravno da su ljudi bili željni promjene”, kazao je Putin u obraćanju Ujedinjenim narodima i upitao: “Ali šta je bio krajnji rezultat svega toga?”\nTimes navodi da je raspad Sovjetskog saveza i haos koji je uslijedio poslije toga, kod Putina razvio loše mišljenje o neograničenoj demokratiji, ali i o karakteru njegovih sugrađana.\nSpominjući proteste koji su ubrzali raspad Sovjetskog saveza, list navodi da je Putin, kao šef sigurnosnog vijeća tadašnjeg predsjednika Borisa Jeljcina, pregovarao u sporu o izbornim rezultatima u oblasti Karačajevo-Čerkezija, kako bi spriječio izbijanje međuetničkih sukoba.\nPouke koje je Putin izvukao je da samo čvrsta državna vlast može sačuvati Rusiju od ekonomskog i političkog haosa devedesetih.\n“Ruski narod je zaostao”, navodno je rekao Putin 2005. na sastanku stranih akademika, dodajući da se narod “ne može se prilagoditi demokratiji kao što je to bilo u vašim zemljama. Treba im vremena”.\nList zaključuje da srž ruske intervencije u Siriji čini Putinova odbrana principa da je država svemoćna i da je treba braniti od hordi, naročito onih koje su ohrabrene izvana. To je istovremeno poruka koja se tiče Sirije, ali i same Rusije.


AMSS na radionici za pružanje medicinske pomoći u Briselu\nposted on Apr. 20, 2011 at 3:25 pm\nU Briselu je u organizaciji ARC Europe od 04. do 08. aprila 2011. godine, organizovana radionica posvećena pružanju medicinske pomoći motorizovanim građanima. Tema ove radionice bila je „Upoznavanje sa procedurom i načinom rada Alarm centra u Medical Assistance slučajevima“. Obuka kojoj su prisustvovali predstavnici Auto-moto saveza Srbije, makedonskog i albanskog kluba, organizovana je u sedištu belgijskog auto-moto kluba, TCB, koji ima višegodišnje iskustvo u obradi ovakvih slučajeva.\nMedical Assistance supervizor belgijskog kluba prezentovao je aktivnosti kluba, i organizaciju dela Alarm Centra TCB koji se bavi organizacijom pružanja medicinske pomoći. U njihovom Alarm Centru radi stalno zaposlen lekar, od 09-17 časova, koji je isključivo nadležan za medicinske odluke, a još pet lekara dežura pored svojih telefona po tačno utvrđenom rasporedu tako da je obezbeđeno pružanje medicinske pomoći 24 sata dnevno, a tu je i određen broj medicinskih sestara koje su angažovane posebnim ugovorom i koje su u pratnji bolesnika, čije zdravstveno stanje to zahteva.\nPredstavnici AMSS imali su priliku da prate prezentacije o različitim uslugama koje podrazumeva Medical Assistance – medicinske informacije o planu putovanja, refundacija medicinskih troškova, organizacija transporta bolesnika, kao i da, u praksi, prate tok prakrešavanja konkretnih slučajeva pružanja medicinske pomoći. Upoznali su se sa ugovorima koji se sklapaju sa bolnicama, specijalizovanim ambulantama koje poseduju vozila za medicinski transport, taxi udruženjima, pogrebnim preduzećima i specijalizovanim avio prevoznicima, ukoliko je neophodan avio prevoz sa medicinskim nadzorom.\nOcenjeno je da su ova radionica, brojni razgovori i kontakti izuzetno korisni imajući u vidu planove AMSS koji, u bliskoj budućnosti, uključuju i proširenje delatnosti vezanih za pružanje medicinske pomoći motorizovanim građanima.\nTags:AMSSMedical Assistanceprva pomoć


Ništa konkretno od priče sa Turskom o izgradnji autoputa Sarajevo-Beograd - Akta.ba\nNišta konkretno od priče sa Turskom o izgradnji autoputa Sarajevo-Beograd\n13.05.2018. 09:14 / Izvor: Nezavisne novine\nMinistar saobraćaja i veza Republike Srpske Neđo Trninić izjavio je u subotu da još ništa konkretno nema od priče sa Turskom o izgradnji auto-puta Sarajevo-Beograd, ali da Republika Srpska radi na realizaciji svojih projekata povezivanja sa Srbijom.\n"Ova priča sa Turskom još uvijek je samo priča koja se eksplatiše u javnosti, od toga još ništa konkretno nema", rekao je Trninić za Srnu i Radio Republike Srpske.\nOn je podsjetio da u BiH nema zajedničkih stavova o povezivanju Sarajeva i Beograda.\n"Republika Srpska se drži svojih strateških dokumenata u kojima su definisani naši projekti i tu imamo par pravaca koji ne isključuju jedan drugi, svi su oni nama u planu, prije svega onaj pravac koji se najčešće spominje u javnosti, a to je veza između Istočnog Srajeva preko Pala, Sokoca, Rogatice i Višegrada do granice sa Srbijom i dalje veza sa Koridorom 10 i 11", rekao je Trninić.\nMinistar saobraćaja i veza Republike Srpske dodao je da je jedan od pravaca i veza auto-putem od Vukosavlja, preko Brčkog i Bijeljine do granice sa Srbijom.\n"Postoji i treći projekat za koji se završava tender za izradu tehničke dokumentacije, a to je brzi put Bijeljina - Zvornik prema Romaniji, odnosno veza sa koridorom od Istočnog Sarajeva", precizirao je Trninić.\nPrema njegovim riječima, to su projekti od kojih Republika Srpska ne odustaje.\n"Koji ćemo prvi raditi, zavisi od naših mogućnosti, neke planirane dinamike, ali sva tri projekta su nam interesantna i nadam se da ćemo sva tri projekta u dogledno vrijeme da radimo", zaključio je Trninić.\nOn je dodao da su vlasnici infrastrukture na svojim teritorijama entiteti, tako da Federacija BiH /FBiH/ ne može uticati na dio kojim neki put prolazi kroz Republiku Srpsku, niti obrnuto.\nPotpredsjednik Vlade Srbije Zorana Mihajlović rekla je da Beograd očekuje da će turski predsjednik Redžep Tajip Erdogan tokom predstojeće posjete Sarajevu razgovarati sa vlastima BiH o auto-putu Beograd-Sarajevo.\n"Sa strane BiH mora da postoji jasan stav i dogovor", rekla je Mihajlović i dodala da će Srbija raditi na obje rute kružnog auto-puta Sarajevo-Beograd /preko Bijeljine i preko Višegrada


Rijad protiv pritiska Zapada na Egipat – Minber\nkol. 19, 2013 at 8:44 am\nadmin 9 godina ago 564 views\nSaudijska Arabija smatra da Zapad ne treba vršiti pritisak na Vladu u Egiptu, jer se prijetnjama ništa neće postići u zaustavljanju razbijanja protesta podrške svrgnutom predsjedniku Muhamedu Mursiju.\n“Nećemo ništa postići prijetnjama”, rekao je šef saudijske diplomatije, princ Saud al-Faisal, tokom posjete Parizu, javio je Reuters.\nFaisal se obratio novinarima poslije sastanka s francuskim predsjednikom Francoisom Hollandeom, koji je u četvrtak pozvao da se hitno okonča vanredno stanje koje su uvele egipatske vojne vlasti.\nHollande i saudijski ministar pozvali su da se u Egiptu održe izbori, prenosi Tanjug.\nEgipatska vojska je obećala da će organizirati prijevremene izbore u okviru tranzicijskog plana, pošto je Mursi svrgnut u vojnom puču 3. jula.\nŠefovi diplomatija zemalja Evropske unije sastat će se u ponedjeljak u Briselu kako bi razmotrili koje korake da preduzmu poslije nasilja koje traje u Egiptu od srijede, kada su razbijene demonstracije podrške Mursiju u Kairu.\nOd tada je širom Egipta poginulo više od 800 ljudi, navodi Reuters.\nRijad je bio jedan od bliskih saveznika bivšeg egipatskog lidera Hosnija Mubaraka, svrgnutog u protestima 2011. godine, nakon kojih je pokret Muslimanska braća došao na vlast.\nSaudijski kralj Abdullah u petak je uputio podršku egipatskoj vojsci i pozvao Arape da se ujedine protiv “pokušaja da se destabilizira Egipat”.\nEgipatske vlasti odbijaju međunarodni pritisak\nMinistar vanjskih poslova Egipta Nebil Fehmi kazao je da sadašnja egipatska vlada prihvata prijetnje pojedinih stranih zemalja koje tvrde da će prekinuti svaki dotok financijske pomoći Egiptu zbog nasilja u toj zemlji.\nNa konferenciji za novinare, Fehmi je istakao da egipatska vlada ne strahuje da će neke strane zemlje obustaviti pomoć i podršku Egiptu.\n“Ministarstvo vanjskih poslova nije zabirnuto zbog velikog interesovanja međunarodne javnosti za događaje u Egiptu. Ali nećemo dozvoliti da vanjske sile utjeću na odluke koje donesu sami Egipćani i nećemo dozvoliti stranu intervenciju u Egiptu”, rekao je ministar vanjskih poslova Egipta.\nNa kraju je istakao da nije prihvatljivo i legitimno da se međunarodna zajednica miješa u unutrašnja pitanja Egipta, poručivši da to samo otežava napore prema svenacionalnome dijalogu i postizanju unutrašnjeg konsenzusa.\nS druge strane, vrhovni generali egipatske vojske izjavili su da neće ostati ravnodušni na pokušaje da neke grupe i Egiptu “pale zemlju i terorišu građane”.\nMubarak oslobođen optužbi za korupciju i ubrzo izlazi iz zatvora


Velika se prašina digla zbog vakcine proizvođača AstraZeneca. Već nedeljama unazad veliki broj neželjenih dejstava pa čak i smrtnih slučajeva se povezuje sa ovom vakcinom. Čak su zdravstvene vlasti u Francuskoj saopštile da postoji mali rizik od tromboze posle vakcinacije ovom vakcinom.\nNemačka komisija za vakcinaciju STIKO preporučila je da mlađi od 60 godina koji su primili prvu dozu Astra Zenekine vakcine protiv koronavirusa, kao drugu dozu prime „drugi proizvod”, prenosi portal Politika. U ažuriranoj preporuci na svojoj veb stranici, STIKO je naveo da ne postoje naučni dokazi o bezbednosti mešovite serije vakcina.\n„Dok ne budu dostupni odgovarajući podaci, STIKO preporučuje osobama mlađim od 60 godina da se umesto druge doze Astra Zeneke nakon 12 nedelja da doza mRNK-vakcine”, navodi se u saopštenju, prenosi Tanjug. Vakcine sa mRNK uključuju one koje su napravile kompanije Fajzer-Biontek i Moderna.\nRanije tokom nedelje, Nemačka je saopštila da samo ljudima starijim od 60 godina treba davati vakcinu Astra Zeneku zbog retkih, ali ozbiljnih pojava tromboembolijskih neželjenih efekata. Bilo je rečeno da će kasnije dati posebnu preporuku mlađim ljudima koji su već dobili prvu dozu.\nTagovi: AstraZeneca - nemačka


Sad ili nikad - On će biti novi trener Real Madrida?! - Sportske.net\nPokušali smo da sve saberemo i oduzmemo...\nZidan i dalje čeka najvažniju vest pred BarsuZidan ne pomišlja na odlazak, evo šta je obećao!Sve ide brzo, poznat i Zidanov naslednik?Perez u svlačionici, ovo su svi uzroci Realove katastrofe! Već se zna, koliko je Zidanu ostalo mečeva da spasi posao?Real bez Serhija Ramosa? Ovo je neverovatno!\nZinedin Zidan je već na tankom ledu, a znajući Florentina Pereza, ove jeseni bi moglo da dođe do novog rastanka.\nNajteži posao na svetu je biti trener Real Madrida, tako kažu mnogi, naročito kada je Florentino Perez na predsedničkoj funkciji.\nVeć smo pisali u dva navrata ranije danas o tome, da je Perez posle drugog vezanog poraza i to na domaćem terenu, posetio igrače u svlačionici, a to nikada nije bio dobar znak.\nU subotu Real gostuje Barseloni, potom ide u Menhengladbah i mnogi veruju da ako Zidan izgubi od Barse i ne pobedi Nemce, može polako da razmišlja o novom poslu.\nSistemom eliminacije, i pored činjenice da se pominje Raul Gonzales, jedno ime je nekako "sad ili nikad". Naravno, u pitanju je Maurisio Poketino.\nDva puta je Florentino Perez želeo da dovede Maurisija Poketina, prvi put kada je odlazio Zidan posle prvog mandata, i kasnije kada su mu propali eksperimenti sa Lopetegijem i Solarijem. U trenutku kada ga je Real zvao prvi put, Poketino je odlučio da obnovi ugovor sa Totenhemom i nakon toga krenuo je njegov sunovrat, u sezoni 2018/19.\nArgentianc je bez posla već godinu dana i deluje da je ovo idealan trenutak da preuzme klupu Real Madrida, za koju ni ne krije da je najviše sanja.\nDa krenemo redom, zašto je baš sada savršen momenat da se spoje Poketino i Real Madrid?\nPrvo, Poketino je kupio više puta navijače Reala i Pereza svojim izjavama protiv Barselone, a to je uradio i nedavno kada je u jednom intervjuu rekao da mu je vrhunac karijere da trenira Madriđane.\nDrugo, Perez nema mnogo izbora na tržištu - Julijan Nagelsman koga je Real zvao pre dve godine, projektovan je, ili da nasledi Hansija Flika, ko zna kada, ili Jirgena Klopa, do tada, lepo mu je da vodi savršeni projekat u Lajpcigu. Maks Alegri nikada nije bio ozbiljna opcija, više se pominjao u medijima, nego u ozbiljnim krugovima.\nTreće, Raul Gonzales je eksperiment koji može da čeka trenutak kada na tržištu ne bude bilo ama baš nikog, kao što je Perez već uradio sa Santjagom Solarijem u sred sezone 2018/19. Solari je identično, kao trener Kastilje, došao da gasi požar posle Lopetegija i to se nije pokazalo kao pravi potez. Dakle, za Raula nikada nije kasno i uvek će biti nova šansa za taj eksperiment.\nČetvrto, Poketino je pokazao da je čovek koji može da radi u teškim okolnostima i da izvlači maksimum iz igrača. Ako je uspeo da opstane tolike godine sa Danijelom Levijem, da i po godinu dana bude bez ijednog pojačanja, može da radi i u Realu.\nŠalu na stranu, ne može se porediti posao u Totenhemu i Real Madridu, kao što rekosmo, ovaj drugi je najteži na svetu, ali utisak je da se Poketino godinu dana sprema samo za taj posao.\nPominjao se kao meta Pari Sen Žermena, pa Mančester Junajteda, pa čak i Sitija, u jednom momentu ga je zvao i Juventus, ali kao da se čekalo samo nešto da se desi i da ga put odvede u Madrid.\nMadridski mediji su danas suptilno, iz poštovanja prema Zidanu, tek onako pomenuli da je Poketino prva i jedina opcija, baš kao i da je Raul jedina alternativa, ako Argentinac odbije, a svi znaju da ne može i neće da odbije ponudu koju čeka godinama.\nSve bi moglo da se promeni i ubrza ako Barselona pobedi i Real veže tri poraza u sedam dana. Pritisak će tada biti veći, a Realov tim jednako loš, jer je jasno da je ovde potrebna rekonstrukcija i novi početak.\nVažno je napomenuti da Perez nikoga nije toliko želeo, i pokušao da ga dovede dva puta, kao Poketina. Tuhel može da ostane bez posla, ali neće biti opcija, baš kao što je slučaj i sa Alegrijem, koga je Perez odavno mogao da dovede da je želeo. Kada pogledate tržište, malo je trenera koji mogu da vode Real u ovom trenutku, a još manje je slobodnih ili onih koji bi napustili svoje klubove zbog Madriđana.\nNaš zaključak je - Maurisio Poketino će biti novi trener Real Madrida, samo je pitanje kada...


Predmet Krajisnik (IT-00-39) - Odluka po prijedlogu optuzbe da se ukinu zastitne mjere za svjedoka iz UN-a\nODLUKA PO PRIJEDLOGU OPTUŽBE DA SE UKINU\nZAŠTITNE MJERE ZA SVJEDOKA IZ UN-a\nPRETRESNO VIJEĆE I (u daljnjem tekstu: ovo Vijeće) Međunarodnog suda za krivično gonjenje lica odgovornih za teška kršenja međunarodnog humanitarnog prava počinjena na teritoriji bivše Jugoslavije od 1991. (u daljnjem tekstu: Međunarodni sud);\nRJEŠAVAJUĆI PO "Prijedlogu optužbe da se ukinu zaštitne mjere za svjedoka iz UN-a" (u daljnjem tekstu: Prijedlog), podnesenom povjerljivo i ex parte 20. februara 2003., kojim se traži poništavanje "Odluke po zahtjevu optužbe za zaštitne mjere za svjedoka iz UN-a" od 10. septembra 2001. (u daljnjem tekstu: Odluka) koju je donijelo Pretresno vijeće III;\nPODSJEĆAJUĆI da se Odlukom, koja se zasniva na pravilu 75 Pravilnika o postupku i dokazima (u daljnjem tekstu: Pravilnik), nalaže da se: predloženog svjedoka sasluša na zatvorenoj sjednici; da se distribucija transkripata i snimaka njegovog svjedočenja ograniči na Pretresno vijeće i njegovo osoblje, na Tužilaštvo i njegovo osoblje, te na optužene i njihove branioce, stručne savjetnike i istražitelje; da se sadržaj njegove izjave odnosno svjedočenja ne smije objelodaniti; da se ne smije objelodaniti nijedan dokument dostavljen od Ujedinjenih nacija, osim ukoliko je neposredno i u konkretnom smislu nužan za pripremu teze i izvođenje dokaza; da se svaki dokument dostavljen od Ujedinjenih nacija i ponuđen u dokazni materijal čuva pod pečatom; da optužba treba odbrani objelodaniti identitet svjedoka i sve eventualne zaštićene dokumente na koje će se svjedok oslanjati najkasnije 21 (dvadeset i jedan) dan prije nego što optužba namjerava pozvati ovog svjedoka.\nIMAJUĆI U VIDU da je 28. novembra 2002. predsjednik Međunarodnog suda naložio da se dotični predmet dodijeli ovom Vijeću;\nUZIMAJUĆI U OBZIR da optužba traži da se Odluka poništi, pozivajući se na pismo od 4. februara 2003. koje je optužbi uputio pomoćnik generalnog sekretara za pravne poslove Ujedinjenih nacija izjavljujući da dotični svjedok može da svjedoči na otvorenoj sjednici tokom ovog postupka i da se dokumenti na koje se oslanja svjedok mogu izvesti kao dokazni materijal na otvorenoj sjednici;\nUZIMAJUĆI U OBZIR, nadalje, da nije iznesen nijedan prigovor na ovakav predloženi način postupanja;\nNALAZEĆI da su pismom pomoćnika generalnog sekretara za pravne poslove Ujedinjenih nacija okolnosti izmijenjene;\nNA OSNOVU PRAVILA 54, 73, 75, 78, 81 PRAVILNIKA,\nOVO PRETRESNO VIJEĆE\nODLUČUJE poništiti "Odluku po zahtjevu optužbe za zaštitne mjere za svjedoka iz UN-a" od 10. septembra 2001.;\nNALAŽE optužbi da ispuni svoje obaveze objelodanjivanja koje izviru iz Pravilnika u odnosu na identitet svjedoka, kao i u odnosu na ranije ograničene dokumente koji se tiču njegovog svjedočenja pred Međunarodnim sudom.


Obaveštajci SAD: Nema dokaza za teroristički napad na A321 - Sputnjik Srbija\n09:58 23 Januar 2021\n19:17 02.11.2015 (osveženo 16:44 03.11.2015) Preuzmite kraći link\nNajveća avionska nesreća u istoriji ruske i sovjetske avijacije dogodila se u subotu: avion „Kogalimavije“, u kom su bila 224 čoveka, srušio se iznad Sinajskog poluostrva. Nema preživelih. Na internetu su se proširile informacije da je moguće da se nesreća dogodila usled terorističkog napada Islamske države.\nKasnije su se pojavili podaci da ID nema tehničke mogućnosti da obara objekte na toj visini (oko deset kilometara). Rosavijacija je saopštila da je istraga okolnosti nesreće tek počela i da informacije o rušenju aviona usled spoljnog uticaja nisu zasnovane na činjenicama.\n„U ovom momentu nemamo direktne dokaze da je u ovo uključen bilo kakav terorizam“, rekao je Kleper na konferenciji za novinare u Vašingtonu.\nOn nije isključio mogućnost da ID obara avione na velikoj visini, ali je istakao da je to malo verovatno.\nKleper je dodao da je veoma važno da budu dešifrovani podaci crnih kutija iz srušenog aviona.\nobaveštajna služba, teroristički napad, avionska nesreća, Sinajsko poluostrvo, Egipat


RTCG - Radio Televizija Crne Gore - Nacionalni javni servis :: Ekonomija :: Odnosi EU i Kine veoma važni i u 21. vijeku\nVUJANOVIĆ IZ PEKINGA 25. 06. 2019. 11:49 >> 11:48 0\nVUJANOVIĆ IZ PEKINGA\nOdnosi Evropska unija - Kina i dalje će ostati jedan od najvažnijih odnosa u međunarodnoj zajednici u 21. vijeku, koji će osigurati globalni mir, razvoj i kvalitet života, ocijenio je bivši predsjednik Crne Gore Filip Vujanović.\nOn je na sastanku u Pekingu, na panelu o odnosima Kine i Evrope, rekao da su "pred nama brojni izazovi i problemi koje treba riješiti u korist našeg zajedničkog prosperiteta", te da će Crna Gora "snažno doprinijeti tome".\n"Kinesko-evropski odnosi često se definišu kao najvažniji ili najveći ekonomski i trgovinski odnosi svijeta. Kina je 2018. godine bila drugi najveći partner za izvoz roba u EU, a najveći uvoznik robe u EU. Istraživanje je pokazalo da je od 2008. do 2016. kineska investicija u Evropi narasla više od 50 puta, sa 840 miliona američkih dolara u 2008. na 42 milijarde u 2016. godini", rekao je Vujanović.\nKad je riječ o privredi i trgovini, EU i Kina se, navodi bivši predsjednik, obvezuju na izgradnju "otvorenosti, nediskriminacije i poštenog tržišnog odnosa, osiguravajući transparentnost i uzajamnu korist".\n"To je vrlo značajno i daje smjernice Crnoj Gori koje bi trebale biti okvir našeg budućeg odnosa s Kinom, u snažnoj spremnosti za jačanje sadržajne i produktivne saradnje. Drugo, kada govorimo o inicijativi '17+1', važno je da takva saradnja doprinosi strateškom i sveobuhvatnom partnerstvu EU i Kine. Učesnici 17+1 podržavaju što skorije kreiranje ambicioznog sveobuhvatnog sporazuma o ulaganjima između EU i Kine i prepoznaju važnost Inicijative pojasa i puta i Strategije EU-a za povezivanje Evrope i Azije uz stvaranje međusobnih sinergija", kazao je on.\nJoš značajnija je, smatra Vujanović, "odlučnost da će se nastaviti jačati saradnje s trećim zemljama u cilju promovisanja digitalne ekonomije, efikasne saobaćajne povezanosti, održive, i sigurne mobilnosti".\n"EU ne treba brinuti da će inicijativa 17+1 imati negativan uticaj na jedinstvo EU. Trgovinska razmjena između Kine i CEEC-a predstavlja samo oko 10% ukupne razmjene između EU i Kine. Slično je i sa ulaganjima. Na primjer, u 2017. godini 75% kineskih ulaganja u EU napravljeno je u tri zemlje: Ujedinjeno Kraljevstvo, Njemačka i Francuska. Države Srednje i Istočne Evrope imaju oko 90% svojih investicija iz EU-a i SAD-a", rekao je Vujanović.


Novosti o promenama u imovinskim kartama političara: Joksimović kupila stan\nIzvor: NoviMagazin.rs, 29.Avg.2018, 00:07\nMinistarka za evropske integracije Jadranka Joksimović promenila je imovinsku kartu u Agenciji za borbu protiv korupcije, jer je toj insituciji prijavila da je kupila dvosoban stan od 58 kvadrata, objavio je dnevni list "Večernje novosti" u izdanju od srede.\nList piše i da je došlo do promene u imovinskoj karti ministra bez portfelja Nenada Popovića koji je Agenciju obavestio da je kupio novi automobil marke "mercedes" i bivšeg predsednika Srbije Tomislava Nikolića koji je >> Pročitaj celu vest na sajtu NoviMagazin.rs << tu instituciju obavestio da je postao penzioner i da će mu penzija biti 97.484 dinara.\nIzmene u imovinskim kartama prijavili su i ministar zdravlja Zlatibor Lončar i ministar za rad, zapošljavanje, boračka i socijalna pitanja Zoran Đorđević, ali su u Agenciji rekli da se te izmene odnose na podatke koji se ne objavljuju na portalu institucije.\nPrema zakonu funkcioneri moraju do 31. januara da prijave ozbiljne promene u imovinskim kartama.\nVečernje novosti: Jadranka pazarila stan, a Nenad kola\nNekoliko ministara prijavilo promenu imovinske karte\nMinistarka za evropske integracije Jadranka Joksimović promenila je imovinsku kartu u Agenciji za borbu protiv korupcije, jer je toj insituciji prijavila da je kupila dvosoban stan od 58 kvadrata, objavile su Večernje novosti...List piše i da je došlo do promene u imovinskoj karti ministra bez portfelja...


20.10.2019 / 11:28 Ekonomija - Direktor Željeznica RS\nSlavko Gligorić / Vijesti.ba\nGeneralni direktor Željeznica Republike Srpske (ŽRS) Slavko Gligorić rekao je da je proces restrukturisanja i novi organizacioni oblik ŽRS jedina opcija da ova komapnije izbjegne stečaj.\nGligorić, koji je na mjesto generalnog direktora imenovan 26. septembra, očekuje da će do 2021. godine biti ispoštovani ugovoreni rokovi procesa restrukturisanja ove kompanije, čiji trend pozitivnog poslovanja ohrabruje jer je za devet mjeseci ove godine prihod bio veći za 10 odsto u odnosu na isti period 2018. godine.\nOn je rekao da u ŽRS-u dosta kasne sa realizacijom određenih procedura u procesu restrukturisanja, jer u početku nisu ozbiljno shvatili rokove koje je nametnula Svjetska banka, na šta mu je i ukazano na nedavnom sastanku sa predstavnicima ove finansijske institucije.\n"Upozorili su nas da se moramo brzo vratiti ugovornim obavezama i rokovima oko odabira konsultanata za finansijsko i organizaciono restrukturisanje kompanije kako Svjetska banka ne bi napustila projekat", rekao je Gligorić.\nOn navodi da je upozorenje došlo i od predsjednika Vlade Republike Srpske Radovana Viškovića, koji je na nedavno održanom sastanku Upravi ŽRS-a dao do znanja da država ne želi opciju da eventualno mora vraćati sredstva Svjetskoj banci usljed neuspjeha, koji se ne smije i neće desiti.\n"Na novoj upravi je da sprovede rokove i ugovorne obaveze. Radimo na rješavanju problema", rekao je Gligorić i naveo da je već obavio neophodne sastanke sa odgovornim u Željeznicama i dostavio instrukcije sa mjerama koje se moraju realizovati.\nOn navodi da je ugovorom predviđeno da se do jula 2020. mora završiti organizaciono restrukturisanje Željeznica, koje predviđa dva samoodrživa preduzeća - za poslove infrastrukture i poslove prevoza.\nPrema njegovim riječima, ova preduzeća će imati zasebne račune i biće u okviru holdinga ili pod nekim drugim oblikom organizovanja.\n"Željeznice moraju biti spremne za konkurenciju jer se već oko 2023. godine, zbog direktiva i drugih međunarodnih sporazuma, očekuje otvaranje tržišta za privatne operatere", rekao je Gligorić.\nOn navodi da restrukturisanje podrazumijeva i novu sistematizaciju radnih mjesta po principu razdvojenosti infrastrukture i poslova prevoza, pa do kraja 2020. godine treba biti 2.098 radnika.\n"Trenutno je zaposleno 2.318 radnika, iako su zahtjevi prema ugovoru Svjetske banke bili da ih do kraja 2019. godine bude 2.350", kaže Gligorić.\nOn je ukazao na nepovoljnu struktru radnika usljed odlaska kvalifikovane radne snage na izvršnim poslovima, koji napuštaju preduzeće po principu doborovljnog odlaska i penzionisanja.\nPrema njegovim riječima, javila se potreba za 57 radnika izvršne službe, za čije angažovanje je upućen zahtjev na razmatranje Svjetskoj banci.\nOn je najavio da će u narednom periodu biti izvršena sistematizacija, koja neće biti usmjerena ka tome da radnici ostanu bez posla.\nGligorić je rekao da će period prelaska sa postojeće na novu sistematizaciju trajati dugo vremena kako bi radnicima sa srednjom stručnom spremom, koji se ne prepoznaju u novoj sistematizaciji, pružili priliku da se doškoluju.\nOn kaže da će neophodne radnike izvršnih poslova pokušati zadržati i kroz druge vidove prekvalifikacije - kroz kolektivni ugovor, te sistemom nagrade i obezbjeđivanjem boljih radnih uslova, s obzirom na to da su plate na Željeznicima jako male.\nGligorić je istakao da su dosadašnji zahtjevi sindikalnih organizacija koje djeluju na ŽRS-u racionalni i na granici opravdanosti, što je dobro jer su očito svi svjesni trenutne situacije i pokušaja da se ova kompanija sačuva od stečaja.\nOn navodi da Uprava, kada su u pitanje plate, ne može izaći van okvira priliva sredstva.\n"Ono što imamo, to ćemo i podijeliti i nećemo kriti od sindikata i radnika", rekao je Gligorić.\nOn je najavio da će i nakon okončanja restrukturisanja Željeznica država morati intervenisati, s obzirom da su oprema i sredstva u ovoj kompaniji zastarjeli.\n"Željeznice mogu da opstanu na tržištu, ali se mora zaboraviti dosadašnja praksa i navika da neko drugi ugovara i odrađuje poslove, jer na tržištu morate sami tražiti robu i biti konkurentni sa prihvatljivim cijenama", rekao je Gligorić.\nOn očekuje da će se u narednom periodu na šine vratiti prevoz one robe koje se trenutno transportuje drumskim saobraćajem po cijenama koje su na granici legalnosti.\nGligorić navodi da Željeznice trenutno, u skladu sa mogućnostima, ulažu i investiraju u osposobljavanje kapaciteta kako bi se zadržao nivo prevoza od 5.000.000 tona robe godišnje, što donosi prihod od 40.000.000 KM, koji nije zanemariv.\n"Za prvih deset mjeseci za 10 odsto prebacili smo planirani prevoz u odnosu na isti period prošle godine, odnosno ostvaren je veći prihod za 4.000.000 KM", rekao je Gligorić i dodao da se radi o dobrom pokazatelju u okolnostima kada i sudovi mogu pokrenuti stečaj ove kompanije ako ona negativno posluje.\nOn pojašnjava da strukturu transporta sa učešćem od 50 odsto čini prevoz rude "Mitala" i "Alumine", a ostatak se odnosi na tranizit iz Federacije BiH, te prevoz prema Dobrljinu i Šamcu.\nZa razvijenost i kapacitet putničkog prevoza Gligorić kaže da nisu odgovarajući, s obzirom na zastarjelost sredstava i nizak nivo usluge.\nOn kaže da rade na nabavci jedne dizel garniture koja će saobraćati na relaciji Doboj-Petrovo, dok je nabavka elektromotornih garnitura u fazi projekta.\nGligorić pojašnjava da su u pitanju velika sredstva, jer za jednu elektrolokomotivu treba izdvojiti oko 5.000.000 evra.\nU skladu sa aktivnostima a izgradnji koridora "Pet-ce", Gligorić već od iduće godine najavljuje remont pruge na trasi Doboj-Šamac, te Doboj-Maglaj.\nNarodna skupština Republike Srpske usvojila je 22. februara 2018. godine odluku o prihvatanju zaduženja Republike Srpske za 51,3 miliona evra kod Svjetske banke za projekat restrukturisanja ŽRS radi unapređenja operativne efikasnosti i finansijske održivosti.\nStrukturu kreditnih sredstava Svjetske banke čine tri komponente - 42,7 miliona evra za finansijsko restrukturisanje, koje obuhvata isplatu zaostalih dugovanja, zatim 3,5 miliona evra za restrukturisanje radne snage, a pet miliona evra za organizaciono restrukturisanje.\nMitrović i Lasić o izgradnji autocesta i stanju u zračnom prometu\n18:40 KORONAVIRUS Srbija i CG skinute sa EU liste sigurnih zemalja


Ministar civilnih poslova BiH Adil Osmanović komentarisao je za Klix.ba priče o eventualnim posljedicama korigovanja granica na Kosovu po BiH. On je istakao da će se uskoro morati otvoriti pitanje unutrašnjeg uređenja BiH, a da će taj proces ubrzati predsjednik bosanskohercegovačkog entiteta RS Milorad Dodik.\n"Politički je neozbiljno dovoditi uopće u pitanje granice Kosova i BiH. Naša zemlja ima hiljadugodišnje granice. To mnoge države, pa ni naši susjedi, nemaju", rekao je Osmanović.\n"Mi bismo voljeli da se nađe mirovno rješenje između Kosova i Srbije, ali dovoditi u paralelu Kosovo i BiH je neodgovorno i o tome nećemo voditi raspravu", kazao je Osmanović.\n"Ovo što radi Dodik pokazuje da RS postaje ozbiljan problem. Toga su svjesne i Sjedinjene Američke Države i Evropska unija. RS postaje ozbiljan problem ne samo kretanju BiH na euroatlantskom putu nego postaje teret i cijelom regionu. Morat će se uskoro otvoriti pitanje unutrašnjeg uređenja BiH, a Dodik će to ubrzati svojom politikom", rekao je Osmanović.\n"Vidimo da se radikalni elementi lijepe na takvu politiku u Srbiji. To bi moglo dovesti do eskalacije u cjelokupnom regionu od Kosova, preko Makedonije i tako dalje. To ne odgovara EU i SAD-u", smatra Osmanović.\nMinistra civilnih poslova BiH pitali smo da li, prema njegovim procjenama, EU ima kapacitete da se nosi s problemima na Balkanu s obzirom na unutrašnje probleme u EU.\n"BiH iza sebe ima Dejtonski mirovni sporazum koji je čvrst međunarodni ugovor i on je obavezujući za sve. To je sporazum iza kojeg stoje svjetske sile i o njemu mora voditi računa i EU i zemlje članice EU. Bilo kakve političke tenzije na zapadnom Balkanu ne odgovaraju EU", zaključio je Osmanović.


Rabić: Najviše volim da pravim gusle\nSamouki majstor duboreza\n"To je ono što ljudi najviše traže i spremni su da plate takvu rukotvorinu. Radim i tambure - zašto da ne ako ima narudžbi, a mogao bih, kada bi bilo kupaca, i violine, gitare... Mogu sve da uradim", ističe za Srnu Miloš Rebić.\n"Gusle se pretežno rade od javora. Izrada traje 20, pa čak i do mjesec dana. Takve su, na primjer, gusle sa više figura i likova, poput Svetog Georgija, Njegoša ili Svetog Save. To zahtijeva više truda", objašnjava Rebić.\nCijena jednih gusala, kaže Rebić, može da dostigne iznos i veći od hiljadu KM.\n"Većinom ih kupuju naši ljudi koji rade u inostranstvu. Kad im kažem cijenu, oni me pitaju - `Što daješ tako jeftino?`. Sa našim ljudima ovdje je nešto drugačija situacija, ali kupaca ima. Mnogo sam svojih radova poklonio, posebno kolegama lovcima, jer sam i sam strastveni lovac", navodi Rebić.\nMiloš ne vjeruje da će imati nasljednika u ovom majstorskom zanatu, jer sinovi nisu zainteresovani za duborez.\n"Kada sam ja počinjao, nisam imao od koga da vidim kako se ovo radi, a oni imaju. Šteta je da se ovo ne prenese dalje", žali se Miloš.\nduborez Vlasenica gusle\nPrethodno upisani "kolo" i "slava"\nĐoković: Naučiću da sviram gusle


Predstavnici Olimpijskog komiteta Srbije članovi komisija Evropskih olimpijskih komiteta u olimpijskom ciklusu Pariz 2024 - Olimpijski komitet Srbije\nOvogodišnji seminar Evropskih olimpijski komiteta završen je u petak, 26. novembra 2021. godine sednicom Izvršnog odbora ove organizacije. Generalni sekretar Olimpijskog komiteta Srbije, Đorđe Višacki, učestvovao je u radu Izvršnog odbora kao član ovog tela već drugi olimpijski ciklus za redom.\nČlanovi IO formirali su stručne komisije koje će raditi u tekućem olimpijskom ciklusu do završetka Olimpijskih igara u Parizu 2024. godine. Olimpijski komitet Srbije će u ovom olimpijskom ciklusu imati jednog predstavnika više u ovim telima u odnosu na prethodni period.\nĐorđu Višackom potvrđen je mandat na mestu predsednika Radne grupe za izradu 10 – godišnje strategije razvoja EOK – a (Agenda 2020 – 2030), dok su izvršni direktor, Damir Štajner i menadžer za promociju olimpijskih vrednosti, Nataša Janković ponovo izabrani u komisije u kojima su bili članovi u prethodne tri godine. Štajner će i u narednom periodu biti član EYOF komisije, dok će Nataša Janković i dalje biti član Komisije za kulturu i obrazovanje.\nDjordje Visacki, generalni sekretar OKS\nNovi član Komisije za marketing i komunikacije je Dejan Kozlina, marketing koordinator Olimpijskog komiteta Srbije, a od ove komisije se očekuje poseban doprinos radu i unapređenju EOK – a u narednim godinama.\nIzvršni odbor Evropskih olimpijski komiteta, pored formiranja komisija, usvojio je i budžet ove organizacije za narednu godinu, ali je i usvojio izveštaje o toku priprema za organizaciju narednih Evropskih igara u Krakovu i Malapolskoj 2023. godine, kao i predstojećih EYOF – a u Vuokatiju (Finska) i Banskoj Bistrici (Slovačka) 2022. godine. Ocenjeno je da pripreme, uprkos veoma izazovnim okolnostima uslovljenim globalnom pandemijom, teku zadovoljavajućom dinamikom, te da se može očekivati da će svi sportski objekti i ostali aspekti organizacije biti blagovremeno i kvalitetno pripremljeni.\n29.11.2021. 2.12.2021. EOK, EYOF Letnje olimpijske igre mladih, EYOF Olimpijske Igre Mladih, OKS, Olimpijski komitet Srbije\nKonferencija za medije – Predstavljanje Tima Srbija za Peking 2022\nU četvrtak, 27. januara 2022. godine u 13.00 časova putem YouTube kanala Olimpijskog…


Vesti online / Slobodno Vreme / Putovanja / Srpski domaćini uče engleski jezik\nU cilju razvoja i unapređenja turizma Srbije, pripremljen je engleski "Rečnik za seoska domaćinstva", kao jednostavno i veoma korisno sredstvo za uspešnije i efikasnije sporazumevanje seoskih domaćina i inostranih gostiju koji borave u selima Srbije.\nUz bolju komunikaciju sa strancima, biće i više gostiju\nRečnik obuhvata nekoliko stotina osnovnih reči i izraza na srpskom i engleskom jeziku sa izgovorom, što omogućava približavanje različitih kulturnih obrazaca i učenje srpskog i engleskog jezika.\nKako kaže predsednik udruženja ''Mladi za turizam'' Vladimir Krstović, cilj projekta je da edukuje seoska domaćinstva, kako bi domaćini što lakše savladali osnove engleskog jezika i oslobodili se prilikom komuniciranja sa stranim gostima, a biće organizovane i praktične vežbe.\nRečnik za seoska domaćinstva je nastao po ideji turističke agencije "PanaComp Zemlja Čuda", uz podršku Programa razvoja privatnog sektora koji finansira Vlada Švajcarske, a realizuje Regionalna razvojna agencija Zlatibor iz Užica\nOvaj rečnik je svojevrstan doprinos konkurentnosti turizma Srbije na tržištu, čime se podstiče privredni rast, zapošljavanje i kvalitet života stanovnika.\nRečnik predstavlja mogućnosti uspešnog sporazumevanja, budući da je dragoceno sredstvo koje inostranim gostima pomaže da dožive tradiciju lokalnog stanovništva, koja odražava autentične ukuse i mirise Srbije, istovremeno podstičući seoske domaćine da ispolje svoju gostoljubivost i srdačnost, bogatstvo očuvane srpske tradicije i živopisne kulture.\nPromocija rečnika biće u utorak u prostorijama Turističke organizacije Srbije.


Izvor: SrbijaDanas.com, 04.Nov.2018, 17:09\nGrađani Srbije koji su na privremenom ili dužem radu u inostranstvu ove godine su, zaključno sa avgustom, poslali u otadžbinu 2,3 milijarde evra, pokazuju podaci Narodne banke Srbije!\nPrema preliminarnim podacima, priliv po osnovu doznaka, odnosno ličnih transfera, tokom osam meseci 2018. godine iznosio je 2,3 milijarde evra, što je 20,8 odsto više nego u istom periodu prošle godine, pokazuju podaci NBS.\nKako je navedeno, po osnovu registrovanih doznaka stigle >> Pročitaj celu vest na sajtu SrbijaDanas.com << su 1,2 milijarde evra, dok je procenjena vrednost neregistrovanih doznaka, van bankarskog računa i brzog transfera novca, iznosila oko 1,1 milijardu evra.\n- U 2016. godini, priliv doznaka bio je 36 odsto veći od priliva stranih direktnih investicija u Srbiju. Dijaspora je u 2017. godini poslala više od 3,6 milijardi dolara, a podaci Svetske banke pokazuju da je to povećanje od 12 odsto u odnosu na prethodnu godinu. U odnosu na BDP, doznake migranata iznosile su 8,4 odsto - rekao je Grečić, dodajući da su praktično dve trećine doznaka, odnosno 64 odsto, stizale iz zemalja EU.


FK Svrljig - Sloga 2:0\nFK Svrljig – Sloga 2:0\nSvrljiški fudbaleri upisali su danas novu pobedu, na svom terenu, u duelu sa leskovačkom Slogom 2:0.\nBolja igra u redovima FK Svrljig obeležila je novu pobedu plavaca na domaćem terenu sportskog centra Pastirište. Gosti su najpre sami savladali svog golmana u prvom poluvremenu da bi nešto kasnije, u drugom, Kastratović povećao rezultat na 2:0.\nJoš uvek moramo da radimo na usavršavanju tima. Momci su danas odigrali bolje nego prošlog vikenda, ali od njih tražim maksimum na svakoj utakmici, istakao je trener i predsednik kluba Dejan Branković.\nSvrljižani sledeću utakmicu igraju 28. septembra u Pukovcu protiv istoimene ekipe.\nFk Svrljig, Fudbal, fudbal Svrljig, Sport Svrljig\nPrevPrethodnaPronađeno veliko rimsko kupatilo\nSledećaSeoske olimpijske igre „Aleksinački rudnik 2013“Next\n22/09/2013 at 09:26\nBravo momci daleko bolja igra u odnosu na proslu utakmicu tako treba svaka cast . Takodje raduje sto se trener odlucio da pusti malog Toplicu koji je pokazao da mladi vise treba da se dokazu i zauzmu mesto u prvi tim samo napred .


(VIDEO-FOTO) Otvorene apoteke i u Kruščiću i u Liparu - www.025.rs\nHomeKULADRUŠTVO(VIDEO-FOTO) Otvorene apoteke i u Kruščiću i u Liparu\n07/12/2018 admin DRUŠTVO, EKONOMIJA, KULA, NASLOVNA 0\nKako je i najavljeno, juče su u svim mestima opštine Kula otvorene apoteke Galen pharm. Predstavnici ove apoteke u pratnji predsednika privremenog ograna opštine Kula, Velibora Milojičića, posetili su danas novootvorene apoteke u Liparu i Kruščiću, mestima u kojima dugo nije bilo ni jedne apoteke.\n„Kao što smo i obećali, danas otvaramo apoteke u svim naseljenim mestima opštine Kula, a posebno mi zadovoljstvo što smo to uradili u Liparu i Kruščiću, gde ih do sada nije bilo. Dogovor koji smo postigli sa Galen pharm –om oko zakupa je ispoštovan u potpunosti i ovom prilikom se zahvaljujem onima koji su pomogli ispred apoteke Galen pharm da se one otvore u ovako kratkom roku kako smo i planirali. Ono što je takođe jako dobro je što meštani Lipara i Kručšića neće morati da idu za lekove sa pozitivne liste u druga naseljena mesta, to će umesto njih sa njihovim receptima raditi radnici Galen pharm –a sve do 01.02.2019 od kada će lekove moći preuzimati u svojim mestima. Još jednom hvala svima koji su pomogli da se realizuje ne samo ovaj, već i drugi projekti u prethodnom periodu kako bi Kula postala bolje, kvalitetnije i naprednije mesto za život svih koji u njoj žive“, rekao je Milojičić.\nIspred kompanije Galen pharm, medijima se obratila komercijalna direktorka ove firme, Bojana Proković, rekavši da je po dogovoru otvoreno svih šest apoteka u kulskoj opštini, što je omogućilo posao za dvanaest ljudi.\n„Zahvaljujem se ovom prilikom predsedniku Milojičiću i kulskoj opštini na saradnji koju smo do sada imali i nadam se da ćemo je u budućnosti podizati na sve viši nivo. Od 01.02.2019 građani će u ovim apotekama moći da podižu lekove na recept republičkog fonda za zdravstveno osiguranje, a do tada ćemo se potruditi da im obezbedimo dostupnost svih lekova“, rekla je Prokovićeva.\nRukometaši Crvenke su zabeležili značajnu pobedu u 9. kolu prvoligaškog prvenstva. Izabranici Radosava Kovačevića su pred svojim navijačima pobedili Banatski […]\nPredstavljene aktivnosti u okviru SEED projekta\n14/09/2017 redakcija 0\nNovosadski humanitarni centar (NSHC) je u okviru projekta „SEED – Step II“, održao prvi sastanak sa predstavnicima Saveta za zapošljavanje […]\nNakon Konkursa za nagrađivanje učenika osnovnih i srednjih škola, koji je trajao do 15. novembra, rukovoditeljka Odeljenja za društvene delatnosti […]


Asocijacija tumača srpskog znakovnog jezika (ATSZJ) sprovodi projekat pod nazivom „Obuka tumača srpskog znakovnog jezika“ uz finansijsku podršku Ministarstva za rad, zapošljavanje, boračka i socijalna pitanja, Sektora za zaštitu osoba sa invaliditetom.\nCiljevi ovog projekta su: razvijanje svesti o profesiji tumača među samim tumačima, pružanje prevodilačkih usluga visokog kvaliteta, poboljšanje položaja gluvih osoba kroz ostvarivanje prava na komunikaciju na maternjem (znakovnom) jeziku i formiranje teritorijalno rasprostranjene mreže kvalifikovanih tumača znakovnog jezika.\nU okviru projekta Asocijacija krajem maja meseca 2015. godine, u Novom Sadu, realizuje trodnevnu vikend obuku za tumače srpskog znakovnog jezika.\nObuka će se baviti temom Etičkog kodeksa tumača znakovnog jezika i vodiće je tumač italijanskog znakovnog jezika i sertifikovani trener za tumače znakovnog jezika, Marinela Salami.\nObuka će biti na engleskom govornom jeziku i prevodiće se na srpski znakovni jezik.\nMogućnost učešća na obuci će imati 15 tumača i prevodilaca znakovnog jezika iz Republike Srbije koji su:\n•\tredovni ATSZJ članovi\n•\ttumači koji se aktivno bave pružanjem usluga prevođenja sa i na srpski znakovni jezik\nPrednost imaju tumači koji su angažovani u Prevodilačkim servisima u okviru lokalnih organizacija gluvih i nagluvih.\nOva obuka predstavlja jedinstvenu priliku za tumače iz Srbije da steknu adekvatna znanja iz područja Etike tumača znakovnog jezika od jednog od najvećih evropskih stručnjaka za oblast prevođenja sa i na znakovni jezik i da na jedinstven način razmene iskustva i eventualne etičke dileme sa ostalim kolegama.\nSve troškove učešća na obuci snosiće Asocijacija tumača srpskog znakovnog jezika.\nPozivamo sve zainteresovane redovne članove ATSZJ da kratku prijavu sa svojim osnovnim podacima (ime, prezime, mesto boravka, Prevodilački servis u kom su angažovani, broj telefona i imejl adresa) pošalju najkasnije do 30.01.2015. na imej adresu: ivana.markovic@atszj.org.rs\nKonačan spisak učesnika biće objavljen 10.02.2015. godine.


Jugoslovenske kulturne politike : Nova Iskra : Nova Iskra\nPrvi otvoreni događaj mreže zajedničko.org Javni razgovor, Jugoslovenske kulturne politike: commons pre commonsa se održava 10. novembar 2017 od 19h. Učesnici javnog razgovora, Branislav Dimitrijević, istoričar umetnosti i teoretičar kulture, Danilo Prnjat, umetnik, i Marijana Cvetković, producentkinja i kustoskinja, govoriće o jugoslovenskim kulturnim politikama. Oni će predstaviti nekoliko primera realizacije tih politika koje smatraju važnim referencama za ono što se danas dešava u polju kulture, kulturnih politika i društvenih odnosa.\nDruštvena svojina bila je, uz samoupravljanje, ključni koncept jugoslovenskog socijalizma. Kao takav, on je trebalo da bude brzo i trajno razmontiran i demonizovan, čemu svedočimo još od 80tih godina i konačnog prodora kapitalističkog načina proizvodnje i raspodele u Jugoslaviji.\nDa bismo razumeli posledice ovih procesa u polju kulture danas i frustrirajuće podele među kulturnim radnicima, kao i razaranje svake vrste javne sfere u još uvek javnim institucijama kulture, potrebno je da se podsetimo kako su jugoslovenske kulturne politike tretirale pitanje društvene svojine, zajedničkog i prava jednakosti u pristupu društvenim, zajedničkim resursima.


Naslovna Zanimljivosti Zabava Imati psa je dobro za zdravlje: Izdržljiviji ste, imate jače srce\nJedna evropska studija u kojoj su sudelovali ispitanici srednjih godina bez istorijata srčanih bolesti upoređivala je zdravlje vlasnika pasa i ljude koji su imali druge ljubimce ili uopšte nisu imali ljubimca. U obzir su uzeli indeks telesne mase, ishranu, nivo telesne aktivnosti, krvni pritisak, pušenje i nivo holesterola.\nGotovo 25 posto njih imalo je psa, a ispostavilo se da je ta grupa ljudi pušila manje, bila fizički aktivnija i imala idealan nivo glukoze u krvi i “dobrog” holesterola u poređenju s ostalim učesnicima. Ovi i drugi fizički parametri rezultirali su boljim kardiovaskularnim zdravljem i manjim rizikom od srčanih bolesti.\nNaučnici objašnjavaju sve to činjenicom da su vlasnici pasa fizički aktivniji od ljudi koji imaju druge kućne ljubimce ili ih uopšte nemaju. Ako imate psa, najverojatnije ga sami šetate, i zasigurno ste fizički aktivniji od mnogih drugih ljudi bez da to primetite.\nI prethodne studije su pokazale da vlasnici pasa koji redovno šetaju svoje ljubimce imaju 34 posto veću verovatnoću da će imati zadovoljavajuć nivo telesne aktivnosti. Štaviše, istraživači su otkrili da šetnja psa nije samo zamena za druge fizičke aktivnosti – jer se vlasnici ljubimaca posvećuju i drugim umerenijim ili energičnijim aktivnostima u odnosu na druge ljude – uključujući rekreaciju, ples i vrtlarstvo.\nNaravno, i mlađi i stariji ljudi češće hodaju, a pse starosti oko godine dana ili mlađe, te pse velikih pasmina šetaju češće i duže. Oni koji imaju psa osećaju ukupan pozitivan učinak na kvalitet života, a lekari veruju da su javne kampanje koje promovišu odgovorno posedovanje psa dobar korak na putu do zdravijeg društva.\nSledeći tekstĐoković najbolji teniser decenije\nI njima je zima: Evo kako da najbolje pomognete lutalicama


dr Gligić: Kineska vakcina je najbolja - Kazaljka\nNaslovna/Magazin/Zdravlje/dr Gligić: Kineska vakcina je najbolja\nIstaknuti virusolog Ana Gligić tvrdi da će nas kineska vakcina štititi od mutacija\nkazaljka Send an email 19.01.2021.\nPrvi kontigent “Sinofarmovih” vakcina stigao je u Srbiju 16. januara. Reč je o vakcini koja funkcioniše po principu umrtvljene čestice korona virusa.\nNjena efikasnost, prema poslednjim istraživanjima, je između 80 i 86 odsto. Za razliku od drugih vakcina protiv korone, kineska “Sinofarm” vakcina napravljena je od samog korona virusa, tačnije od različitih varijanti koje su uzete od pacijenata iz kineskih bolnica.\nOva vakcina “uči” imuni sistem da pravi antitela protiv korona virusa tako što se telo izlaže mrtvim delovima virusa, pa onda nema rizika da dođe do ozbiljnog odgovora organizma.\nDoktorka Gligić objašnjava da kada se koristi vakcina koja poseduje “parče” virusa, onda postoji zaštita samo od tog parčeta.\nI Rusi su razvili takvu vakcinu. Imate sada i “mrtvu vakcinu” i vakcinu na nosaču. Od samog starta ja sam pobornik klasičnih vakcina koje, kao prvo, daju dobru zaštitu, a kao drugo, imunitet traje dosta dugo. Ova vakcina štiti ne samo od virusa koji napada, već i od drugih korona zato što je pravljena od celog virusa – ističe doktorka.\nOna je objasnila da se “mrtva vakcina” mnogo lakše pravi, ali da su za tzv. živu, atenuisanu vakcinu koja može da pruži doživotnu zaštitu potrebne godine da se razvije, jer su neophodna sistematska i detaljna istraživanja na trudnicama, deci i ugroženim grupama.\nInauguracija Bidena: Posttrampizam kao usud?


Info / Izbori 8\nSjenica, Beograd -- Nakon ponovljenih izbora u Sjenici, rezultati pokazuju da će "Bošnjačka lista za Evropski Sandžak" imati 14, a koalicija "Za Evropsku Sjenicu" 12 odbornika.\nOd upisanih 26.024 birača glasalo je 12.865. "Bošnjačka lista za Evropski Sandžak" imaće 14 odbornika, koalicija ,"Za Evropsku Sjenicu" Rasim Ljajić 12, po tri odbornika dobili su Evropski pokret Sandžaka, Demokratska stranka Srbije i Jedinstvena lista.\nPo dva odbornička mesta u lokalnom parlamentu imaće grupe građana "Dosta je" i "Liga za Sjenicu".\nZbog većeg broja nepravilnosti tokom izbora 11. maja ove godine, Okružni sud u Novom Pazaru doneo je odluku da poništi izbore u opštini Sjenica.\nLjajić: Formiraćemo vlast u Sjenici\nRanije danas, lider Sandžačke demokratske partije Rasim Ljajić izjavio da je zadovoljan rezultatom na ponovljenim izborima u Sjenici i najavio formiranje vlasti u toj opštini.\nLjajić nije naveo sa kojom će od stranaka ili koalicija SDP formirati novu lokalnu vlast. Iz koalicije Za evropsku Sjenicu Boris Tadić - Rasim Ljajić navode da su osvojili 12 odbornika, dok vodi Bošnjačka lista za evropski Sandžak Sulejmana Ugljanina sa 14 odborničkih mesta.\nPonovljeni izbori za lokalnu vlast u Sjenici održani su na osnovu odluke Okružnog suda u Novom Pazaru, na zahtev Sandžačke demokratske partije.\nPrema preliminarnim podacima, na birališta je juče izašlo oko 40 odsto upisanih birača.\nPrema rečima načelnice Opštinske uprave Urfete Kurtović, izborni proces protekao je u redu, sa nepravilnostima koje nisu zasluživale pažnju.\nPrema izbornim rezultatima ostvarenim 11. maja, Bošnjačka lista za evropski Sandžak - Sulejman Ugljanin osvojila je 14 odborničkih mesta, koalicija Za evropsku Sjenicu - Boris Tadić - Rasim Ljajić 11, a Evropski pokret Sandžaka - četiri.\nDemokratska stranka Srbije i Jedinstvena srpska lista (SRS, SPS, NS) osvojile su po tri mandata, a po dva odbornička mesta u Skupštini opštine osvojili su Liga za Sjenicu i G17 plus, kao i grupa građana "Dosta je bilo".\nPočela radna večera sa Mogerinijevom


Tag / Sećanja / Vesti online\nO Ivanu Beku: Rešetao i mreže i naciste\nNa današnji dan je 109 godina od rođenja legende srpskog i jugoslovenskog fudbala, najboljeg strelca reprezentacije na prvom Svetskom prvenstvu 1930. u Urugvaju, koji je imao buran život, a umro...\nPolicija će moći da čita sećanja žrtava nakon ubistva?\nSećanje na najpoznatijeg londonskog klovna\nFudbal plakao zbog Maršala\nStrah od sidra\nVIDEO: Od ove prečke se još nismo oporavili\nMijatova prečka doživela je punoletstvo. Na današnji dan pre 18 godina, SR Jugoslavija je igrala osminu finala SP u Francuskoj protiv Holandije.\nNa današnji dan, Saletova ruka nije zadrhtala\nPre tačno 23 godine, Partizan je bio na krovu Evrope. Taj 16. april 1992. godine biće upisan zlatnim slovima u istoriji KK Partizan i navijača crno-belih. Trojkom Aleksandra Đorđevića, klub iz...\nZaboravite loše uspomene bez lekova\nAmerički istraživači utvrdili su da je moguće brisanje loših uspomena iz pamćenja korišćenjem blagih elektro-šokova.


Psssttt....Trač, Zabava — By taty on March 30, 2010 9:15 pm\nUčesnica ” Operacije trijumf” Milica Majstorović mesec dana nakon što je popila preveliku dozu lekova i završila u Urgentnom centru u Kragujevcu, potpuno se oporavila i uživa u ljubavi sa svojim dečkom Nenadom sa kojim je nedavno posetila Beograd radi snimanja svog prvog albuma.\nMilica je posle teške depresije koja je bila posledica toga što joj matična kuća neće objaviti album prvenac rešila da sama nastavi da gradi karijeru.\nIako je u jednom trenutku, kako se pretpostavlja, zbog poslovnih problema pokušala čak i da sebi oduzme život, ti dani su iza nje i već je posetila nekoliko kompozitora da bi čula pesme koje su za nju urađene. Između ostalih, na spisku njenih saradnika koji su joj uradili poneku pesmu našao se i Aleksandar Kobac.\nTags: estrada, Milica Majstorović, Milica Majstorović se vraća na muzičku scenu, Muzika, najnoviji tračevi, Operacija Trijumf, pevačica, tračarenje, tračevi\nSvi znamo da previše šećera škodi zubima i desnima. Ako znamo da postoje namirnice koje štete oralnom zdravlju, postoje li...


CRTA i Nacionalna koalicija za decentralizaciju\nEksperti u oblasti izbornog prava i organizacije civilnog društva\nDecembar 2017. – decembar 2020.\nProjekat doprinosi kvalitetu i stabilnosti demokratskih procesa kroz uspostavljanje temelja za nepristrasnu procenu integriteta, transparentnosti i regularnosti izbornog procesa, tokom i između izbornih ciklusa.\nNacionalna koalicija za decentralizaciju će u naredne tri godine raditi partnerski sa organizacijom Crta na povećanju integriteta i demokratičnosti izbornog procesa i realizaciji preporuka internacionalnih posmatračkih. Takođe, radićemo i na jačanju vladavine prava i unapređenje uslova za učešće građana u demokratskim procesima i reformama u okviru EU integracija.\nVažno nam je da podstaknemo građane na aktivističko delovanje kako bi se uspostavili zahtevi za odgovornim vladinim institucijama, čime se stvara demokratsko okruženje u kome se građani osećaju spremnim da utiču na donošenje odluka u javnom interesu.\nProjektom se nadograđuje kredibilitet i iskustvo izborne posmatračke misije Građani na straži, koju je pokrenula organizacija CRTA kako bi pružila nezavisnu i sveobuhvatnu ocenu celokupnog izbornog procesa.\nIzrada publikacije „Izborne nepravilnosti u Srbiji u periodu od 2012. do 2017.“ – studija slučaja južna Srbija;\nUlične akcije u 20 gradova;\nOjačati organizacije civilnog društva pri očuvanju integriteta i demokratskog karaktera izbora;\nUnapređenje kvaliteta, transparentnosti i integriteta izbornog procesa;\nMobilizacija građana za kontrolu i borbu za fer i poštene izbore\nUspostavljanje učinkovite, dugoročne i nezavisne mreže Građani na straži širom zemlje, koja će okupiti organizacije civilnog društva, aktiviste i predstavnike medija;\nŠta građani juga Srbije za… →


BLOKIRALI SAOBRAĆAJ ZBOG SMRTI DEČAKA: Protest na Karaburmi, građani na mestu nesreće pale sveće, ostavljaju igračke (FOTO) | Novosti.rs\nTo je mesto ne kome je u nedelju uveče bahati vozač na pešačkom prelazu pokosio dvojicu dečaka, od kojih je jedan danas podlegao povredama.\nGrađani zahtevaju da se Lazaru G. (38) - počiniocu nesreće koja je potresla Beograd odredi pritvor i da što pre bude procesuiran.\nOni su blokirali ulicu u znak protesta zbog pogibije devetogodinjeg dečaka u saobraćajnoj nesreći u nedelju uveče.\nOkupljeni na mestu nesreće pale sveće za dušu stradalog dečaka i ostavljaju igračke.\nVeliki broj loptica, plišanih igračaka i sladoled čine potresnu sliku na protestu.\nSaobraćaj u Ulici Marjane Gregoran je u prekidu, a skup obezbeđuje policijska patrola. Veliki broj autobusa gradskog prevoza stoji u mestu zbog protesta.\nsaobraćajna nesreća preminuo dečak Karaburma saobraćajna nesreća na Karaburmi


Snaga | Održana radionica o bio mazivima\nOdržana radionica o bio mazivima\nU organizaciji Srpske naftno gasne asocijacije (SNAGA) i Nacionalnog naftnog komiteta Srbije (NNKS) 10. oktobra održana je radionica “Trendovi razvoja i primene bio maziva u Evropi”. Prva te vrste u Srbiji, radionica je u dva dela razmatrala aktuelno tržište i propise u oblasti bio maziva u Evropskoj uniji i regionu.\nSavremeni trendovi pokazuju da su se, u cilju održivog razvoja i zaštite životne sredine, bio maziva uklopila u pravac razvoja obnovljivih izvora energije. U okviru EU strategije prisutne su investicije, istraživanja i primena bio razgradljivih materijala, bio ekonomije i pojave prvih bio rafinerija. Ipak, potrošnja biomaziva je još uvek mala u ukupnoj strukturi mineralnih i sintetičkih maziva i ona su još uvek nekonkurentna. Srbiju tek čeka usklađivanje kompletne zakonske regulative sa normama EU a zemlje EU suočavaju se sa pitanjima kako poboljšati situaciju na tržištu i prevazići tehnološke prepreke.\nMeđu predavačima koji su prisutnima skrenuli pažnju na ova ključna pitanja bili su stručnjaci iz Austrije, Nemačke, Hrvatske, BiH i Srbije: J. Kellersperg (Biostar-oil), Z. Davidović (Rhein Chemie), Hrvoje Milošević (BDI), Mile Stoiljković (NIS a.d), Pero Dugić (Rafinerija Modriča), Ljiljana Pedišić (INA Maziva) . Moderator prvog dela radionice namenjenog tržištu EU bio je prof.dr Slobodan Sokolović, generalni sekretar NNKS, dok je drugi deo na temu situacije u regionu vodila Stanka Leskovac, predsednica SNAGA.\nRadionica je održana u prostorijama Privredne komore Srbije u Beogradu i okupila je više od 30 zainteresovanih učesnika.\nUkoliko ste zainteresovani za prezentacije sa radionice, možete poslati zahtev na e-mail info@snaga.co.rs .


Radonjić saopštio po jednu dobru i lošu vest pred majstoricu sa Igokeom - Telesport.rs\nRadonjić saopštio po jednu dobru i lošu vest pred majstoricu sa Igokeom\nCrvena zvezda u utorak od 18:30 dočekuje Igoeku u majstoriciji polufinalne serije ABA lige.\nCrveno-beli su slavili u prvom meču u dvorani “Aleksandar Nikolić” rezultatom 76:61, dok je u drugoj utakmici Igokea u Laktašima slavila 81:68.\nPred “majstoricu” trener Dejan Radonjić istakao je nekoliko vrlo važnih stvari, i očekuje da će crveno-beli odigrati čvrstu i takmičarsku utakmicu.\n“Posle niza odigranih utakmica sa Igokeeom jasno je da nije slučajno da postižu odlične rezultate, i to čitave sezone. Atletiski odličan tim koji vešto koristi svoje mogućnosti. Ono što je dobro za nas u oviom trenutku da je Kori Volden odradio prvi trening sa ekipom posle 10 dana. Problem sa povredom leđa je saniran, a u oba dosadašnja meča donosili smo odluku o njegovom nastupu neposredno pred samu utakmicu. Zbog svega toga njegova želja treba jako da se poštuje jer je evidentno da zbog povrede i tog odsustva nije dao svoj maksimum”, rekao je trener crveno-belih, a prenosi klupski sajt crveno-belih.\n“Dobrić ima povredu skočnog zgloba ali sam siguran da će ‘stisnuti zube’ što će biti poruka da mora da se podigne stepen odgovornosti kod svih u meču kome želimo da odigramo bolje nego u Laktašima, da budemo konstantniji u igri, da gradimo rezultat i da dođemo do onoga što želimo a to je pobeda”.